Minuri/sinhala-corpus-wikipedia huggingface dataset:
මෙය ආහාර පැණි රස කිරීම සඳහා පෙරාතුව පැණි යොදාගත් සාමාන්‍ය ජනතාවට සීනි ප්‍රයෝජනයට ගැනීමට හැකියාව ලැබුණු ප්‍රථම අවස්ථාවයි. අල බෝගයක් වන ශුගර් බීට් යන්න ශීත දේශගුණයේ වගා කල අතර 19 වන සියවසේ සීනි ලබා ගැනීමේ ප්‍රධාන මූලාශ්‍රය බවට පත් විය
සීනි නිෂ්පාදනයේ සහ වෙළදාමේ පියවර මිනිස් ඉතිහාසයේ විවිධ වශයෙන් වෙනස්කම් වලට භාජනය වී ඇත
එය ජනපද බිහිවීම, වහල්භාවය, ගිවිසුමකට බැඳී සිටින ශ්‍රමයට පරිවර්තනය, පුද්ගල සංක්‍රමන, 19 වන සියවසේ සීනි වෙළදාම පාලනය කරන රටවල් අතර ගැටුම් සහ නව ලෝකයේ ජන වාර්ගික සංයුතිය හා දේශපාලන ව්‍යුහය බලපෑම් ඇති කරන ලදී
2011 වසරේදී ලෝකයේ සීනි නිශ්පාදනය ටොන් මිලියන 168 කි
සාමාන්‍ය මිනිසෙකුගේ වාර්ෂික සීනි පරිභෝජනය කිලෝග්‍රෑම්  24 (කාර්මික රටවල කිලෝග්‍රෑම් 33.1) කි
එය එක් මිනිසෙක් සඳහා එක් දවසකට කැලරි 260 ට වැඩි ආහාර ප්‍රමාණයකට සමාන වේ
සීනි වලින් ජවයක් ලැබෙන අතර ඉන් කැලරි හෝ පෝෂණයක් නොලැබේ
විසිවන සියවසේ අග භාගයේ සිට සීනි අධික ආහාර, විශේෂයෙන්ම ශෝධිත සීනි ශරීර සුවතාවය සඳහා නරකද යන්න පිලිබඳව සැකයක් පැවතිණි
සීනි භාවිතය තරබාරුකමට හා දියවැඩියාව ඇතිවීමේ සැකය සමඟ, හර්ද රෝග, ඩිමෙන්ශියාව, ඇස් නොපෙනී යාම සහ දත් දිරා යාම හා සම්බන්ධ වී පවතී
මේ තත්වය පැහැදිලි කර ගැනීමට බොහෝ විචාර කර ඇති නමුත් එහි ප්‍රතිථල විශාල වශයෙන් නොපැහැදිලි තත්වයක පවතී
පාලකයක් ලෙස, සීනි භවිතා නොකරන ජනතාව සොයා ගැනීමට හැකි වීම මෙසේ වීමට ප්‍රධාන හේතුවකි
නිරුක්තිශාස්ත්‍රය

නිරුක්තිශාස්‍ත්‍රය පෙන්වනුයේ  ද්‍රව්‍යයක පැතිරීමයි
ඉංග්‍රීසි වචනයක් වන “ශුගර්” යන්නට මුල් වී ඇත්තේ පර්සියානු شکر shekar වලින් ඇති වී තිබෙන අරාබි වචනයක් වන شکر shekar යන්නයි
شکر shekar යන්න शर्करा śarkarā යන සංස්කෘත වචනයෙන් සෑදී ඇත
එය එංගලන්තයට,  ඉතාලි වෙළඳුන්ගෙන් එන ලද්දක් ලෙස සිතිය හැක
සමකාලීන ඉතාලි වචනයක් වන zucchero, ස්පාඤ්ඤ සහ පෘතුග්‍රීසි වචන azúcar සහ aúcar, අරාබි මග අනුගමනය කරමින් ගමන් කර ඇත
පැරණි  ප්‍රංශ වචනයක් වන zuchre යන්නට සමකාලීන ප්‍රංශ වචනය sucre ය
පැරණිම සහතික කෙරූ ග්‍රීක වචනය σάκχαρις (skkʰaris) වේ
සතුටුදායක වංශාවලියක විස්තර කරන පරිදි, මෙම වචනයේ පැතිරීම තව දුරටත් සිදුවීමට ඇති බවයි. ඉංග්‍රීසි පදයක් වන jaggery (හකුරු) යන්න, උක් යුෂවලින් හෝ රට ඉඳි යුෂවලින් සෑදූ දුඹුරු පැහැති රළු සීනි වලටද මේ සමාන නිරුක්තිශාස්ත්‍රීය මූලෝප්පත්තියක් ඇත
පෘතුග්‍රීසි xagara හෝ jagara, සංස්කෘත śarkarā වලින් ආ මලයාලි cakkarā වල මූලාරම්භයයි
ඉතිහාසය

අතීත කාලය සහ මැදි යුගය

දුර අතීතයේ සිටම ඉන්දියා උප මහද්වීපයේ සීනි වගාව සිදු කෙරුණි
මුල් කාලයේදී එම සීනි ප්‍රමාණය මිල අධික වීම හා බහුලව නොපවතීම නිසා ලෝකයේ බොහෝ කොටස් වල පැණි රස කාරකයක් ලෙස පැණි යොදා ගන්නා ලදී
සාමාන්‍යයෙන් මිනිසුන් උක් ගස පැණි රස ලබා ගැනීමට එසේ සපනු ලැබයි
එම උක් ගස් දකුණු ආසියාවේ නිවර්තන කලාපීය ස්වදේශික තෘණ වර්ගයකි
වෙනත් පැවත එන වර්ගයන් ලෙස ඉන්දියාවේ සක්කරම් බාර්බෙරි (Saccharum barberi) සහ නිව්ගිනියාවේ S
edule හා S
officinarum හැඳින්විය හැක
ඈතම අතීතයේ උක් හා සම්බන්ධ පෞරාණික සටහනක් ඇති පරිදි බු
ව. 8 වෙනි සියවසේ චීන පිටපතක උක් ගසේ උප්පත්තිය ඉන්දියාවේ සිදු වී ඇති බව පැවසේ
එය මතු වූයේ බු
ව. 500 දී පමණය
වර්තමාන ඉන්දියානු වාසින් උක් දඩු ප්‍රවාහනය වෙනුවට සීනි දියර සාදා ඒවා ලොකු භාජන වල දමා ශීත වෙන්නට ඉඩ හැර තැන්පත් කිරීමට හා ප්‍රවාහනයට පහසු වන පරිදි සීනි කැට සකසයි
දේශීය ඉන්දියානු භාශාවේ මෙම කැට, “කැන්ඩි” යන වචනයේ මූලාශ්‍රය වන khanda(Devanagari
खण्ड,Khaṇḍa ) ලෙස හඳුන්වයි.

රළු සීනි කැට පහසුවෙන් ගබඩාකිරීමට හා ප්‍රවාහනයට පහසු පරිදි උක් යුෂ සෑදීමේ ක්‍රමවේදයක් ඉන්දියානුවන් විසින් සොයා ගන්නා තුරු සීනි නොවැදගත් දෙයක් ලෙස පැවතිණි
කැට කල සීනි AD 5 වෙනි සියවසේ පමණ ගුප්ථ අධිරාජ්‍යාගේ කාලයේදී සොයා ගෙන ඇත
සැපයුම් ලෙස පැහැදිලි ගිතෙල් සහ සීනි රැගෙන ගිය ඉන්දියානු නාවිකයන් තමාගේ වෙළඳ මාර්ග වල ගමනාගමනයේදී සීනි පිලිබඳ දැනුමක් සපයන ලදී
බෞද්ධ භික්‍ෂූන්, ඔවුන් ගමන් කරන විට සීනි මනීහකරණය(ක්‍රිස්ටලයිසේෂන්) කිරීමේ ක්‍රමවේදය චීනයටද හඳුන්වා දෙන ලද්දේය
දකුණු ඉන්දියානු හර්ෂ අධිරාජ්‍යාගේ රජ සමයේ  චීනයේ සිටි ඉන්දියානු දූතයෙක්, තයිසෝං ඔෆ් තෑඞ් අධිරාජ්‍යගේ සීනි සඳහා ඇති අභිරුචිය හේතුවෙන් උක් වගාකිරීමේ ක්‍රමයක් උගන්වන ලදී
ඉන් පසු චීනය තම පළවෙනි උක් වගාව 7 වන සියවසේ අරඹන ලදී
චීන ලේඛනවල අඩුම වශයෙන් ඉන්දියාවට දෙවාරයක්වත් දූත ගමන් සිදු වූ බවට සඳහන්ය
647 AD දී උක් ශුද්ධ කිරීමේ තාක්‍ෂණය ලබාගැනීට යාමෙන් මෙම ආරම්භය වී ඇත
දකුණු ආසියාවේ, මැද පෙරදිග හා චිනයේ සීනි, ඉවුම් පිහුම් හා අතුරුපස සඳහා මූලික ද්‍රව්‍යයක් බවට පත් වී තිබේ
ශ්‍රේෂ්‍ඨ ඇලෙක්සැන්ඩර් අදිරාජ්‍යගේ ඉදිරියට ජයගෙන යාම ඉන්ඳු නදියේ වෙරළ අසලින් නැවතුනේ ඔහුගේ යුද්ධ භටයෝ තවදුරත් පෙරදිගට යාම ප්‍රතික්‍ෂේප කල නිසාය
ඔවුන් ඉන්දියාවේ උප මහද්වීපවල වෙසෙන ජනයා උක් වගා කරන ආකාරය සහ දේශීය ශක්‍ර ලෙස හඳුන්වන හා සක්කුරුම් ලෙස ශබ්ද කරන ලුනු වැනි පැනි රස කුඩු වර්ගයක් වන සීනි සාදන ආකාරය දකින ලදී
ඔවුන්ගේ ආපසු එන ගමනේදී යුද්ධ භටයෝ පැණි පවතින දඬු නිවෙස් බලා රැගෙන ගියෝය
සහස්‍රවර්‍ෂයක කාලයක් පමන යුරෝපයේ සීනි දුර්ලභ ද්‍රව්‍යයක් සහ වටිනා දෙයක් ලෙස පැවති අතර උක් පිලිබඳව තිබී ඇත්තේ අල්ප මාත්‍ර දැනීමකි
ශුද්ධ භූමියේ සංග්‍රාමයෙන් පසු යුද්ධ භටයන් තම නිවෙස් කරා සීනි රැගෙන පමිණියෝය
ඔවුන් 12 වෙනි සියවසේ මුල් භාගයේ වැනීසිය විසින් ට්‍රෙයි ආශ්‍රිත ග්‍රාමයක් අත්පත් කරගෙන එහි යුරෝපය සඳහා සීනි අපනයනය කිරීමට, සීනි නිෂ්පාදන වතු යායක් සකස් කර ගත්තෝය
එය පැණි රස කිරීම සඳහා පෙරදී යොදා ගත් එකම ද්‍රව්‍ය වන පැණි සපයූ ස්ථානයකි
කුරුස යුද්ධයේ වාර්තාකරුවෙකු වන ට්‍රෙයිහි විලියම්, 12 වන සියවසේ අග ලියන ලද්දක සීනි “මිනිස් වර්ගයාට ප්‍රයෝජනයට සහ සෞඛ්‍යයට ඉතාමත් අවශ්‍යය” යන්න සඳහන් කර ඇත
15 වන සියවසේදී වැනීසිය, යුරෝපයේ ප්‍රධාන සීනි ප්‍රසාධන හා බෙදාහැරීමේ මධ්‍යස්ථානය බවට පත් වුණි
නූතන අවධිය
ක්‍රිස්ටෝපර් කොලොම්බස් 1942 අගෝස්තු මාසයේ කැනේරි දූපත්වල ලා ගොමේරාහි වයින් හා වතුර ලබාගැනීමට නැවතුනේ දවස් හතරක් එහි නතර වීමේ අරමුණෙනි
ඔහු එම දූපතේ පාලිකාව වන බියට්‍රිස් දි බොබඩිල්ලා වයි ඔසෝරිඕ සමඟ ආදර පටලැවිල්ලක් ඇති වී මාසයක් එහි නතර විය
අවසානයේ ඔහු යාත්‍රා කරන විට, ඇය කපන ලද උක් දඬු ඔහුට ලබා දුන්නාය
18 වන සියවසේ පූර්ව භාගයේදී සීනි බහුලව පැවති සුඛෝපභෝගී ද්‍රව්‍යයක් විය
ඉන් පසුව එය ප්‍රසිද්ධියට පත් වී 19 වන සියවස වන විට අත්‍යාවශ්‍යය අංගයක් බවට පත් විය
සීනිවලට අත්‍යාවශ්‍යය ආහාර රසකාරකයක් වශයෙන් ඇති වූ ඉල්ලුම සහ කැමැත්තේ විකාශනය ප්‍රධාන ආර්ථික හා සමාජීය වෙනස්කම් වලට හේතු පාදක විය
උක් වගාකිරීමෙන් හා සීනි නිපදවීමෙන් දියුණු වන, ඒ සඳහා ශ්‍රමය භාවිතා කරන රටවල් හා දූපත් ආදී ජනපද පිහිටුවීමට එය ඉවහල් විය
මිලෙන් අඩු, කීකරු සහ විශාල ප්‍රමාණයේ වැඩ කල හැකි ශ්‍රමය සඳහා විශාල ඉල්ලුමක් ඇති විය
අප්‍රිකාවෙන් හා දකුණු ඉන්දියාවෙන් වහල් ශ්‍රමය මේ සඳහා ගෙනවන ලද අතර මිලියන ප්‍රමාණයක වහලුන් සහ ගිවිසුමට බැඳී සිටින ශ්‍රමිකයින් කැරබියන් දූපත්, ඉන්දියාව, පැසිෆික් දූපත්, නැගෙනහිර අප්‍රිකාව, නටල්, දකුණු ඇමරිකාවේ උතුරු හා නැගෙනහිර කොටස් සහ දකුණු ආසියාවට ගෙන එන ලදී
පසුගිය ශතවර්‍ෂ දෙක ඇතුලත බෝහෝ රටවල නූතන ජනවාර්ගික මිශ්‍රණයට සීනි වලින් දැඩි බලපාමක් ඇති වී තිබේ
සීනි, වර්තමාන කොලනි කාර්මීකරණය සඳහාද දායක විය
උදාහරණයක් ලෙස බෙන්ගල් ආයතනයේ  ලුතිනන් ජේ. පැටර්සොන්, දකුණු ඉන්දියානු දූපත් වලට වඩා ඉන්දියාවේ උක් වගාකරීමේ වියදම අඩු හා වාසිදායක බව බ්‍රිතාන්‍යය රජයට ඒත්තු ගැන්වූයේය
එහි ප්‍රතිඵලයක් ලෙස නැගෙනහිර ඉන්දියාවේ බිහාර් හි සීනි කම්හල් කිහිපයක් ඇරඹුණි
නැපෝලියොනික් යුධ සමයේ, යුරෝපා මහද්වීපයේ සීනි අල නිෂ්පාදනය වැඩි විය
සීනි ආනයනය අසීරු කටයුත්තක් වූයේ නාවික කටයුතු අවහිර කර තිබීමයි
1880 වන විටත්, එක්සත් රාජ්‍යය සීනි යුරෝපයේ කොලනිවලින් දිගටම ආනයනය කලද, යුරෝපයේ සීනි ලබාගැනේමේ ප්‍රධාන මූලාශ්‍රය සීනි අල ලෙස තවදුරටත් පැවතිණි
19 වන සියවසේ අග භාගය වන තුරුම සීනි කැට වශයෙන් මිලදී ගෙන ඇති අතර ඒවා "නිප්ස්" නමින් හඳුන්වන ආයුධය භාවිතයෙන් කපා ගැනීම කල යුතු විය
පසුව "සීනි මළු" යන්න භාවිතයේ සුපුරුදු විය
සීනි කැට සෑදීමේ ක්‍රියාවලියේ පළමු නිමවුම්කරු වූයේ මොරවියන් ජේකබ් ක්‍රිස්ටෝෆ් රැඩ් (Moravian Jakub Kryštof Rad) ය
ඔහු ඩේසීස් (Dačice) නම් වූ සීනි ආයතනයේ කලමනාකරු වූ අතර සීනි කැට නිෂ්පාදනය සොයාගැනීම වෙනුවෙන් අවුරුදු පහක  පේටන්ට් බලපත්‍රයක්, 1843 ජනවාරි මස 23 වන දින ලබාගන්නා ලදී
ටේට් ඇන්ඩ් ලයිල් (Tate & Lyle) හි හෙන්රි ටේට්‍ (Henry Tate) යනු තවත් සීනි කැට සෑදීමේ මුල් නිෂ්පාදකයෙකි
ඔහු ලන්ඩන්වල ලිවර්පූල් හි පිහිටි ඔහුගේ ශෝධනාගාරයේ මෙය සිදු කර ඇත
ටේට්‍ සීනි කැත නිෂ්පාදනය සඳහා පේටන්ට් බලපත්‍රයක් ලබාගෙන ඇත්තේ 1872 දී, සීනි කැට සඳහා විවිධ පිරිසැකසුම් සොයගත් ජර්මන් ජාතික එයුගෙන් ලන්ගෙන්‍ (Eugen Langen) ගෙනි
රසායනික සංයුතිය

විද්‍යානුකූලව, සීනි යනු මොනොසැක්‍රයිඩ, ඩයිසැකරයිඩ හෝ ඔලිගොසැක්‍රයිඩ වැනි කාබෝහයිඩ්‍රේට කිහිපයකටය
මොනොසැක්‍රයිඩ “සාමාන්‍ය සීනි” ලෙසද හදුන්වන අතර එය ග්ලූකෝස් සදහා වුවමනාය
සෑම සීනි වර්ගයක් සදහාම වාගේ CnH2nOn (n 3 ත් 7 ත් අතරය) සූත්‍රය තිබේ
ග්ලූකෝස්හි අණුක සූත්‍රය C6H12O6 වේ
ඉංග්‍රීසි භාශාවෙන් ලියන විට සීනි යන වචනයේ අග කොටස "glucose", "dextrose", හා "fructose" වල පරිදි "-ose" වලින් අවසන් වේ
සමහර අවස්ථාවලදී ජලයේ දිය කල හැකි කාබෝහයිඩ්‍රේට සදහාද මෙවැනි යෙදුම් භාවිතා කෙරේ
acyclic mono හා disaccharide (ඩයිසැක්‍රයිඩ) වල aldehyde සමූහ හෝ ketone (කීටෝන) සමූහ පවතී
මෙම කාබන්-ඔක්සිජව් ද්විත්ව් බන්ධන ප්‍රතික්‍රියක මධ්‍යස්ථාන වේ
glycosidic බන්ධන වලින් එකතු වී ඇති දෙකක් හෝ ඊට වැඩි මොනොසැක්‍රයිඩ වල ප්‍රතිඵලයක් ලෙස එක දාමයකට වඩා වැඩි සෑම saccharides (සැකරයිඩ) ම ප්‍රතිඵලය ලෙස එක බන්ධනයකට ජල අණුවක් (H2O) නැති වී යයි
වැසුනු දාමයක හැඩය ගන්නා මොනොසැක්‍රයිඩ (Monosaccharides) වලට ග්ලයිකොසයිඩ හා අනෙකුත් මොනොසැක්‍රයිඩ සමග එකතු වී ඩයිසැක්‍රයිඩ (disaccharides ) (සුක්‍රෝස් වැනි) හා පොලිසැකරයිඩ (polysaccharides) (පිෂ්ඨය වැනි) සෑදිය හැක
එන්සයිම ජල විච්ජේදනය කල යුතු වන අතර එසේ නොවුන හොත් සංයෝග පරිවෘත්තීය ක්‍රියාවලියට භාජනය වීමට පෙර ග්ලයිකොසයිඩ බන්ධන බිදී යයි
ආහාර ගැනීමෙන් හා උරා ගැනීමෙන් පසු ප්‍රධාන ලේ වල හා අභ‍යන්තර පටක වල ඇති වන ප්‍රධාන මොනොසැක්‍රයිඩ වල ග්ලූකෝස්, ෆෲක්ටෝස් සහ ග්ලැක්ටෝස් අඩංගුය
බොහෝ පෙන්ටෝස් හා හෙක්සෝස්වලට දාමයක ව්‍යුවහය සාදා ගත හැක
මෙම වැසුනු දාම ආකෲතියේදී ඇල්ඩිහයිඩ හෝ කීටෝන් සමූහ තවදුතරටත් නොනිදහස්ව පවතී
මෙම සමූහ සදහා නියම ප්‍රතික්‍රියා බොහෝමයක් සිදු විය නොහැක
ග්ලූකෝස් දාම ආකෲතියේදී බොහෝ විට එහි සමතුලිතයේ පවතින අතර විවෘත දාමයේදී එයට වඩා 0.1% අඩුවෙන් පිහිටයි
සීනිවල ස්වභාවික බහුඅවයවක
සීනිවල ජෛවත්වය (Biopolymers) ස්වභාවධර්මයේ පොදු දෙයකි
ප්‍රභාසංශ්ලේෂණය උපයෝගී කරගෙන ශාක C6H12O6 සුත්‍රය ඇති ග්ලූකෝස් නිපදවා ඒවා  පිෂ්ඨධාතු නැතහොත් සුක්‍රෝස් වැනි කාබෝහයිඩ්‍රේට (රසායනික සුත්‍රය C12H22O11) අමතර ශක්ති සංචිතයක් ලෙස ගබඩා කිරීමට පරිවර්තනය කරයි
එකිනෙකට වෙනස් බහුඅවයවක දෙකකින් සමන්විත වන ග්ලූකෝස්වල පිෂ්ඨධාතු අතර  සෛල මඟින් ගබඩා කර ඇති ඉක්මනින් හායනය වන ශක්ති ස්වරූපයක් ඇති රසායනික ශක්තියකි
තවද වෙනත් ස්වරූපයේ ශක්තීන් සදහා පහසුවෙන් පරිවර්තනය කල හැකි වේ
සෙලියුලෝස් යනු ග්ලූකෝස් වල තවත් බහුඅවයවයකි
එය ග්ලූකෝස් ඒකක සිය ගනණකින් හෝ දහස් ගනණකින් සෑදුණු රේඛීය දාමයකි
තවද එය ශාක විසින් ඔවුන්ගේ සෛල බිත්තිවල ව්‍යුහාත්මක අංගයක් ලෙස භාවිතා කරයි
මිනිසුන්ට සෙලියුලෝස් දිරවීමේ හැකියාව ඇත්තේ ස්වල්ප වශයෙනි
වමාරා කන සත්වයින්ට ඔවුන්ගේ බඩවැල්වල ඇති බැක්ටීරියා ආධාරයෙන් මෙය සිදු කල හැක
මොනොසැක්‍රයිඩ් ඩී.එන්.ඒ. (DNA) හා ආර්.එන්.ඒ. (RNA ) සෑදී ඇත්තේ පිලිවෙලින් deoxyribose හා ribose වලිනි
deoxyribose සූත්‍රය C5H10O4 වන අතර ribose සූත්‍රය C5H10O5 වේ
සීනි වර්ග

මොනොසැක්‍රයිඩ
ග්ලූකෝස්, ෆෲක්ටෝස් සහ ග්ලැක්ටෝස් යන සෑම එකක්ම සාමාන්‍යය සීනිය
මෙම මොනොසැක්‍රයිඩ සැමගේම පොදු සූත්‍රය C6H12O6 ය
ඒ සෑම එකකටම හයිඩ්‍රොක්සියල් සංයෝග හා කාබන් සංයෝග පහක් ඇති අතර ජලයේ දිය කල විට චක්‍රීය වේ
ඒ සෑම එකක්ම සමාවයවිකතා කිහිපයක දක්‍ෂිණාවර්තව හා වාමාවර්තව භ්‍රමණයවන ආකාරයෙන් දකුණට හා වමට ප්‍රසාරණය වීමට හැකි පරිදි ආලෝකය ධ්‍රැවිත කිරීමට හේතු වේ
ග්ලූකෝස්, ඩෙක්ස්ට්‍රෝස් හෝ මිදි යුෂ ස්වාභාවිකවම පලතුරු හා ශාක යුෂවල ඇති වන අතර එය ප්‍රභාසංස්ලේෂණයේ පළමු නිෂ්පාදිතයයි
උකහා ගත් බොහෝ කාබෝහයිඩ්ඩ්‍රේට, ග්ලූකෝස් බවට පරිවර්තනය කිරීමක් ආහාර දිරවීමේ ක්‍රියාවලියේදී සිදුවේ
ඉන්පසු එය සීනි ස්වරූපයෙන් සතුන්ගේ ලේ මඟින් ශරීරය පුරා ගමන් කරයි
අම්ලාකාරක ඇතිවීම හෝ එන්සයිම වැඩිවීම තුලින් පිෂ්ඨධාතුවල මේවා නිෂ්පාදනය විය හැක
ග්ලූකෝස් සිරප් යනු ග්ලූකෝස් සෑදෙන දියරය වන අතර බොහෝ විට ආහාර වර්ග නිෂ්පාදනයට බහුලව යොදා ගැනේ
එන්සයිම තුලින් පිෂ්ඨධාතූන්වල මේවා නිෂ්පාදනය විය හැක
ෆෲක්ටෝස් හෝ පලතුරු සීනි ස්වාභාවිකවම පලතුරු හා සමහර එළවළුවල ඇති වේ
උක් දඬු හා පැණි මේවා අතරින් පැණි රස වැඩිම වර්ගයන්‍ ය
එය සුක්‍රෝස් හෝ මේස සීනිවල එක් අංගයකි
ඉරිඟු සිරප් ලබා ගැනීමට ක්‍රියාකරන ද්‍රවීකරණය කරන ලද ඉරිඟු පිෂ්ඨධාතු සමඟ එන්සයිම එකතු කර ග්ලූකෝස්වල කොටසක් ෆෲක්ටෝස් සිරප් නිෂ්පාදනය කිරීමට යොදා ගැනේ
ග්ලැක්ටෝස් සාමාන්‍යයෙන් ස්වාභාවික තත්වයන් යටතේ ඇති නොවන නමුත්, ඩයිසැකරයිඩ ලැක්ටෝස් හෝ සීනි කිරිවල ඇති ග්ලූකෝස් සමඟ සම්බන්ධ වේ
එය ග්ලූකෝස්වලට වඩා පැණි රසින් අඩුය
එය ලේ වර්ගය හඳුනාගැනීමට උපකාරී වන රතු රුධිරාණු සෛලවල මතුපිට හමුවන ප්‍රතිදේහකවල කොටසකි
ඩයිසැකරයිඩ
සුක්‍රෝස්, මෝල්ටෝස් සහ ලැක්ටෝස්  යන සෑම එකක්ම සංයුක්ත/මිශ්‍රිත සීනිය
මෙම ඩයිසැකරයිඩවල පොදු සූත්‍රය වේ
ඒවා සැකසෙනුයේ මොනොසැක්‍රයිඩ අණු දෙකක ජල අණු බහිෂ්කරණය වී එකට එකතු වේමෙනි
සුක්‍රෝස් උක් දඬුවල හෝ ශුගර් බීට්වල මුල්වල සොයාගැනීමට ඇත
තවද එය ස්වාභාවිකවම අනෙකුත් ශාකවල ෆෲක්ටෝස් හා ග්ලූකෝස් සමඟ පැත්තකින් ඇතිවේ
බොහෝ විට පලතුරු හා කැරට් වැනි මුල් ජාතිවල මෙසේ සිදු වේ
මෙම ආහාරවල සොයාගැනීමට ලැබෙන විවිධ සීනි ප්‍රමාණවලින් ඒවා ආහාරයට ගැනීමේදී අත්දැකීමට ලැබෙන පැණි රස තත්වයන් නිර්ණය වේ
ග්ලූකෝස් අණුවක් හා ෆෲක්ටෝස් අණුවක් එකතු වීමෙන් සුක්‍රෝස් අණුව සැදේ
ආහාර ගැනීමෙන් පසු සුක්‍රෝස්, සුක්‍රේස් නැමති එන්සයිමය සමඟ දිරවීමේදී එහි සංගටක කොටස්වලට ඛණ්ඩනය වේ
මෝල්ටෝස් සෑදෙන්නේ ධාන්‍ය වර්ග ප්‍රරෝහණයේදීය
මෝල්ට් බවට පත්කරන බාර්ලි (සීනි වර්ගයේ මූලාශ්‍රයේ නම) මේ සඳහා දැන්විය හැක
ග්ලූකෝස් අණු දෙකක් එකතු වී මෝල්ටෝස් අණුව සෑදේ
ග්ලූකෝස්, ෆෲක්ටෝස් හෝ සුක්‍රෝස්වලට වඩා පැණි රසින් අඩුය
ඇමිලේස් නම් එන්සයිමය මඟින් පිෂ්ඨධාතු දිරවන අවස්ථාවේදී ශරීරය තුල නිපද වී, එය විසින්ම මෝල්ටෝස් එන්සයිම මඟින් ජීරණය වන විට ඛණ්ඩනය වේ
ලැක්ටෝස් ස්වාභාවික කිරි වල සොයාගැනීමට ලැබෙන සීනිවල පවතී
ග්ලැක්ටෝස් අණුවක් සමඟ ග්ලූකෝස් අණුවක් සම්බන්ධ වීමෙන්, ලැක්ටෝස් අණුවක් සෑදේ
එය දිරවීමේදී ලැක්ටෝස් එන්සයිමය මඟින් සංඝඨක කොටස්වලට බෙදී යයි
දරුවන් තුල මේ එන්සයිමය තිබෙන නමුත් වැඩිහිටියන්ගේ මෙම එන්සයිම නිපදවීම සිදු නොවේ
එම හේතුවෙන් ඔවුනට ලැක්ටෝස් දිරවීමට නොහැකි වේ
නිෂ්පාදනය

ශුගර් බීට් 

ශුගර් බීට් යනු තම්පලා පවුලට අයත් වර්ෂයකට වරක් වැවෙන ශාකයකි
අල සහිත එහි මුලෙහි විශාල ප්‍රමාණයෙන් සුක්‍රෝස් අඩංගු වේ
එය ප්‍රමාණවත් හා වුවමනා කරන සාරවත් පස් අඩංගු, සෞම්‍යය ප්‍රදේශවල වගා කරනු ලැබේ
සිසිර ඎතුවේදී මෙම භෝගය යාන්ත්‍රිකව නෙලාගනු ලැබන අතර අග්ගිස්සේ ඇති කොළ හා වැඩිපුර පස් අයින් කර දැමේ
මුල් ඉක්මණින් දිරාපත් නොවන අතර, ඒවා සැකසීම සිදු කරන කර්මාන්තශාලාවට ගෙන යන තෙක් සති කිහිපයක් එහිම තබයි
මෙහිදී භෝගය සෝදා පෙති ගසා අපවියලනය මඟින් සීනි ලබා ගනී
කිරිහුණු ද මෙම පිළියෙල කල මි‍ශ්‍රණයට එකතු කර එය ශුද්ධ කිරීම සඳහා පියවර කිහිපයකින් කාබනේටභවනය සිදු කරයි
රික්තකයක් යොදාගෙන සිරපය උතුරා නටන තෙක් රත්කර එහි ජලය වාශ්ප කෙරේ
ඉන්පසු සිරපය කූල් කර සීනි කැට සාදයි
කැටවුණ සුදු සීනි වෙන්කර කේද්‍රාපසාරණය කර වේලයි
ඒ සඳහා තවදුරටත් ප්‍රසාදනය අවශ්‍යය වේ
උක් දඬු
උක් දඬු (සක්කරම්) යනු පොඒසියා යන පවුලට අයත් බහු වාර් ෂිකව වැවෙන ශාකයකි
ඒවාහි දඬුවල පවතින සුක්‍රෝස් ලබා ගැනීමට නිවර්තන හා නිවර්තන නොවන කලාපවල වගා කෙරේ
පැළය වැඩෙන සමයේදී එහි උපරිම වැඩීම ලබාගැනීමට, ප්‍රමාණවත් වැස්සක් හා හිම නොමැති කාලගුණයක් අවශ්‍යය
මෙම භෝගය යාන්ත්‍රිකමය වශයෙන් හෝ අතින් වගා කෙරේ
යම් දිග ප්‍රමාණයක කැබලිවලට කපා කර්මාන්තශාලාවට ගෙනයාමත හැකි පරිදි කපාගනී
එහිදී එය අඹරා, වතුර සමඟ යුෂ ගැනීම හා අපවියලනය කර සීනි ලබාගනී
මෙම යුෂ ඉන්පසු හුණුවලින් පිරිසිඳු කර, එන්සයිම නැති කිරීමට රත් කරනු ලැබේ
එහි ප්‍රතිථලයක් ලෙස ලැබෙන තුනී සිරපය වැකුම් බඳුන් මඟින් වාශ්පීකරණ කිහිපයකට භාජනය කොට තවදුරටත් එහි ජලය ඉවත් කෙරේ
එමඟින් ලැබෙන අතිසංතෘප්ත ප්‍රතිඵලය සීනි කැට බවට පත්කර, ද්‍රවවලින් වෙන් කොට වියලා ගනී
අතුරු නිෂ්පාදනයක් ලෙස උක් පැණි ලැබේ
කඳේ තන්තු, සීනි උකහා ගැනීමේ ක්‍රියාවලියේදී ඉන්ධන යොදා ලෙස ගනී
මෙයින් ලැබෙන සීනි දුඹුරු පැහැයක් ගන්නා අතර, ඒවා ඒ ආකාරයෙන්ම හෝ සල්ෆර් ඩයොක්සයිඩ දමා සුදුකර හෝ කාබනේටභවනය කර සුදු කර ගත හැක
ප්‍රසාදනය

පාරිභෝගිකයන්ට අවශ්‍යය උක් දඬුවලින් ලැබෙන සීනි, සුදු පැහැති මේස සීනි බවට පත් කිරීමට තවදුරටත් පිළියෙල කිරීමක් අවශ්‍යය වේ
සීනි සමහර විට තොග වශයෙන් වෙනත් රටකට ප්‍රවාහනය කර එහිදී ප්‍රසාදන කටයුතු කිරීමද සිදුවේ
පළමු පියවර ඇෆපීකරණය නම් වන අතර එහිදී සීනි කැට, සාරමය සිරපයක ගිල්වා ඒවා දිය නොකර මෘදු කිරීම හා ඇලෙන සුළු දුඹුරු වැස්ම ඉවත් කෙරේ
ප්‍රතිඵලයක් ලෙස ලැබෙන සිරපය කාබනේටභවනය හෝ පෝස්පේෂන් ක්‍රියාවලියට භාජනය කරයි
මෙම ක්‍රම දෙකෙන්ම සිරපයේ ඇති, තුනී ද්‍රව්‍යය අවක්‍ෂේපනය කර වෙන්කර ගනී
එසේ කරන විටදී බොහෝ අපවිත්‍ර දෑ ද එම වේලේම ඉවත් වේ
වර්ණ ඉවත් කිරීම සක්‍රීය කාබන් කැටිති හෝ අයන් හුවමාරු රේසින් යොදාගෙන කල හැක
සීනි සිරපය රත් කර සමාහෘත කර ඉන්පසු සීත කර සීනි කැට සාදයි
කේන්ද්‍රාප්‍රසාරණය මඟින් දියර වර්ග ඉවත්කර, වේලා, පාවිච්චි කිරීමට අවශ්‍යය පරිදි අසුරයි
වැඩිපුර දියර පැණි බවට පත් කෙරේ
සීනි විශ්ලේශණය කිරීමේ පොදු ක්‍රමවේද පිළිබඳ ජාත්‍යන්තර කොමිසම, ප්‍රසාදිත සීනිවල ශුද්ධ බව මැනීමට සම්මත සාදා ඇති අතර ඒවා ICUMSA නොම්මර ලෙස හඳුන්වයි. අඩු අගයන්, ශුද්ධ බව වැඩි තත්වයේ ප්‍රසාදිත සීනිවලට ලැබේ
නිෂ්පාදන රටවල්
2011 වසරේ සීනි සපයන ප්‍රධාන රටවල් 5 වූයේ බ්‍රසීලය, ඉන්දියාව, යුරෝපා සංවිධානය, චීනය හා තායිලන්තයයි
මෙම වසරේම වැඩිම සීනි අපනයනකරු බ්‍රසීලය වන අතර ඉන්පසු පිලිවළින් තායිලන්තය, ඕස්ට්‍රේලියාව හා ඉන්දියාවය
විශාලතම ආනයනකරුවන් යුරෝපා සංවිධානය, ඇමරිකාව හා ඉන්දුනීසියාවයි. දැනට, වැඩිම ඒක පුද්ගල සීනි පරිභෝජනය බ්‍රසීලය වන අතර ඉන්පසු ස්ථානවල ඕස්ට්‍රේලියාව, තායිලන්තය හා යුරෝපා සංවිධානය පසුවේ
විවිධ හැඩ හා ප්‍රයෝජන

කැටකළ සීනි ප්‍රයෝජනයට ගනුයේ මේසය මත තබන ආහාරවලට ඉසීමට හා උණු පානයන් පැණිරස කිරීමට හා ගෙදරදීම ආහාර පිසින විට හා පුළුස්සන විට රසවත් කිරීමටය
ජෑම්, මාර්මලේඩ් හා පලතුරු දෝසි වැනි ආහාරවල ක්‍ෂුද්‍ර ජීවීන්ගෙන් නරක් වීම වැලැක්වීමටද යොදනු ලැබේ
ඇඹරූ සීනි යනු කුඩු කරන ලද සිනිඳු පවුඩරයකි
ඒවා අයිසින් සීනි, කෑමට ඉසීමට, බේක් කිරීමට හා රස කැවිලි වෙළඳාමේදී යොදා ගැනේ
පෙනේර සීනි යනු ධාන්‍යවල ප්‍රමාණයට වෙන්කරන ලද ස්ඵටිකරූපී නිෂ්පාදිතය
මේවා අලංකාර මේස සීනි ලෙසද, බේක් කිරීමේදී හා රසකැවිලි සෑදීමේදී මිශ්‍ර කිරීමට යොදා ගනී
දුඹුරු සීනි යනු ආලෝකය, කළුවර ලැබීමට ධාන්‍ය වැස්මක් ඇති කැටකල සීනි ය
මේවා බේක් කෙරූ ආහාර, කැවිලි සහ ටොෆි සඳහා යොදා ගනී
සීනි කියුබ යනු සුදු හෝ දුඹුරු පැහැති කැටකල කොටුවක ස්වරූපයට සෑදූ සීනි වර්ගයකි
පානයන් පැණිරස කිරීමට යොදයි
දියර සීනි යනු ඉතා තියුණු සිරපයකි
මෙය 67%ක් කැටිකල සීනි වතුරේ දියකර සාදයි
ඒවා බීම වර්ග, අයිස් ක්‍රීම් හා ජෑම් වැනි ආහාර නිපදවීමට යොදා ගනී
අපවර්තිත සීනි හා සිරප්, විවිධ වට්ටෝරු නිෂ්පාදනයට හා පාන්, කේක්, පානයන් වල, පැණිරස සැකසීමට, තෙතමනය රඳවා ගැනීමට හා සීනිවල මහීකරණය නැති කිරීමට එකට මිශ්‍ර කරයි
සිරප හා පැණි යනු ආවේනික වට්ටෝරු සෑසීමට රත්කරන ලද ද්‍රාවික අපවර්තිත සීනි වේ
පැණිවල මණ්ඩි අඩංගු වේ
ඒවා විවිධ වර්ගයේ බේක් කෙරූ ආහාර, ටොෆි හා වැල්මී වැනි රස කැවිලිවල අඩංගු වේ
අඩු කැලරි සහිත සීනි හා පැණි රසකාරක,  පැණි රසකාරක එකතු කල මෝල්ටොඩෙක්ස්ට්‍රින් වලින් සාදයි
මෝල්ටොඩෙක්ස්ට්‍රින් යනු පහසුවෙන් දිරවිය හැකි කෘතිම පොලිසැකරයිඩයි
එය කුඩා ග්ලූකෝස් අණු සහිත දාම හා පිෂ්ඨධාතුවල අසම්පූර්ණ ජලවිච්ජේදනය මඟින් සමන්විතය
ඇස්පාට්මේ, සැකරින්, ස්ටේවියා හෝ සුක්‍රෝස් මෙහි අඩංගු කරන පැණි රසකාරකය
පොලිලෝස් යනු සීනි ඇල්කොහොල්‍ ය
ඒවා පැණි රස දිගු කාලයක් මුවේ රඳවා තැබීමට අවශ්‍යය වන චුයින්ගම් වාගේ ද්‍රව්‍යයවල අඩංගු කරයි
වයින් සෑදීමේදී පලතුරු යුෂ, ඇල්කොහොල් බවට පරිවර්තනය කරන්නේ පැසවීමේ ක්‍රියාවලියෙනි
අඩු සීනි නොපැසුණ පලතුරු ගෙන වැඩිපුර සීනි එකතු කර ඇල්කොහොල් ප්‍රමාණය වැඩිකර වයින් සාදයි
මෙම ක්‍රියාවලිය චැප්ටලයිසේශන් නම් වේ
සෞම්‍ය වයින් සෑදීමේදී අවශේෂ සීනිද අඩු කරමින් පැසවීමේ කාලය අඩුකල යුතුය
පරිභෝජනය
ලෝකයේ බොහෝ කොටස්වල , මිනිසුන්ගේ ආහාර වේලේ   ප්‍රධාන දෙයක් ලෙස සීනි හැඳින්විය හැක
එමඟින් ආහාර ප්‍රියතාවය වැඩිකර ශක්තියක් ලබා දේ
ධාන්‍ය හා එළවළු තෙල් වලට පසු, උක් දඬු හා අලවලින් ලැබෙන සීනි, එක පුද්ගලයෙකුගේ එක් දිනක සාමාන්‍යය කැලරි ප්‍රමාණය අනෙකුත් ආහාර ඛාණ්ඩවලට වඩා වැඩියෙන් සපයයි
ආහාර හා  කෘෂිකර්ම සංවිධානයට අනුව (FAO), සාමාන්‍යයෙන් සීනි කි
24 (එල්.බී.531) ක්, දිනකට කැලරි 260ට වඩා වැඩි ආහාරවලට සමාන වේ
මෙය 1999 වසරේ සෑම වයසකම වාර්ෂික ඒක පුද්ගල පරිභෝජනය විය
වැඩි වන ජනගහනයත් සමඟම, සීනි පරිභෝජනය ද කි
25.1 (එල්.බී.551) දක්වා 2015 වන විට වැඩි වේ යැයි අපේක්‍ෂිතය
ලෝකය පුරා කරන ලද සමීක්‍ෂණවලින් ලැබුණු දත්ත අනුව 1999 හා 2008 අතර සීනිවල පරිභෝජනය සෑම වයසකම, වර්ගයේම හා ආදායම් මට්ටමකම කාණ්ඩවල 23.4% කින් අඩු වී ඇත
කැට කල සීනිවල ඒක පුද්ගල පරිභෝජනය, ඇමරිකාවේ කි
27 හා 46 (එල්.බී.60 හා 100) අතර පසුගිය අවුරුදු 40 තුලදී වෙනස් වී ඇත
2008 දී වාර්ෂික ඒක පුද්ගල මුළු සීනි පරිභෝජනය කි
61.9 (එල්.බී.136) වලට සමාන විය
මෙය ප්‍රසාදිත සීනි කි
29,65 (එල්.බී.65.4) හා ධාන්‍යවලින් ලද පැණි රස කි
31 (එල්.බී.68.31) වලින් සමන්විත විය
සෞඛ්‍යය බලපෑම්
සීනිවලින් ඇතිවන සෞඛ්‍යය බලපෑම් පිළිබඳව කර ඇති සමහර අධ්‍යයනයන් ප්‍රතිඵල අතින් අවිනිශ්චිතය
ලෝක සෞඛ්‍යය සංවිධානය  (WHO) හා ආහාර හා කෘෂිකර්ම සංවිධානය (FAO) විසින් සෘජුවම ශෝධිත හා ශෝධිත නොකළ සීනිවලින් ඇති වන බලපෑම අධ්‍යයනයක් කර ඇත
මෙම අධ්‍යයන සඳහා සීනි භාවිතා කරන පුද්ගලයින් ඇතුලත් නොවන බැවින් පාද රේඛාව දෝෂ සහිතය
"පාරිභෝගික සෞඛ්‍යය පිළිබඳ වර්තා" වැනි ලිපිවල 2008 දැක්වෙන පරිදි "සීනි හා සම්බන්ධ බලාපොරොත්තු වූ ආහාරමය ගැටළු" වැඩි වී ඇත
බොහෝ අධ්‍යයන, අධි ආම්ලිකතාවය පිළිබඳ බොරු හෙලිදරව් කරයි
මෙය නොසලකා මෙම ලිපියේ දිගින් දිගටම සීනිවලින් ශරීරයට ඇතිවන බලපෑම ඉදිරිපත් කරයි
අනෙකුත් ලිපි හා අධ්‍යයන මෙයට විරුද්ධ ආකාඅරයට අදහස් දක්වයි. ලෝක සෞඛ්‍යය සංවිධාන හා ආහාර හා කෘෂිකර්ම සංවිධාන  අධ්‍යයන පවසන ආකාරයට මෙවැනි අවිනිශ්චිත ප්‍රතිඵල, නිවැරදිව නොවිමසා හා පාලනයකින් තොරව කරන අධ්‍යයනවලින් බලාපොරොත්තු විය හැක
ලේවල ග්ලූකෝස් මට්ටම
සීනි ශරීරයේ ලේවල ග්ලූකෝස් මට්ටම, පිෂ්ඨයට වඩා ඉතා ඉක්මණින් ඉහළ නංවන බවට මතයක් පවතී
එසේ වන්නේ එහි සරල රසායනික ව්‍යුවහයයි
මෙම මතය දැන් ප්‍රතික්‍ෂේප කර ඇති අතර, තවදුරටත් දියවැඩියාව සඳහා ග්ලූකෝස් මට්ටම පාලනයේදී මෙම ද්‍රව්‍යයන් වෙන් කිරීමට හේතුවක් නොමැති බව සොයාගෙන ඇත
මේ හේතුවෙන් දියවැඩියාව ඇති පුද්ගලයින් තම ආහාරය සැකසීමේදී, කාබෝහයිඩ්‍රේට ගණනයක් සිදු කරයි
කෙසේ හෝ අධ්‍යයනවලින් සීනි හා කාබෝහයිඩ්‍රේට පරිභෝජනයන් මුඛ සෞඛ්‍යයට වන බලපෑම වෙනස් බව පෙන්වා දී ඇත
පිෂ්ඨමය ආහාර හා පලතුරු මඟින් දත් දිරා යාමට ඇතිවන බලපෑම අඩු ය
තරබාරුකම හා දියවැඩියාව
සීනි හා දියවැඩියාව අතර සම්බන්ධ අධ්‍යයන අවිනිෂ්චිත වී ඇත්තේ සමහර පුද්ගලයින් වැඩිපුර ප්‍රමාණයක් සීනි ආහාරයට ගැනීමෙන් දියවැඩියාව ඇති වීමේ අවධානමක් ඇති නොවන බව පැවසීමෙනි
වැඩිපුර සීනි පරිභෝජනයෙන් වැඩිවන කැලරිවලින් ස්ථූලබවට පත් වී එයින් පරිවෘත්තීය රෝග හට ගනී
තවත් අධ්‍යයන ශෝධිත සීනි පරිභෝජනත හා දියවැඩියාව වැළඳීම අතර සම්බන්ධතාව සහ තන්තු ආහාරයට ගැනීමේ ප්‍රතිවිරුද්ධ බලපෑම පෙන්වයි. මෙයට 2010හේ අධ්‍යයන 11ක දත්ත අයත් වන අතර 310,819ක සහභාගිකරුවන් හා 2වන වර්ගයේ දියවැඩියා තත්ව 15,043ක් ඇතුලත්‍ ය
මෙයින් සීනි දැමූ පානයන්, පරිවෘත්තීය රෝග ලක්‍ෂණ හා 2වන වර්ගයේ දියවැඩියා ඇතිවීමේ අවධානම වැඩි බව සොයා ගෙන ඇත
මෙය තරබාරු බව වැඩි වීමට පමණක් නොව, ආහාර දිරවීමේ කාලය වැඩි වී, ඉන්සියුලින් අඩු වී, සෛල නිවැරදි පරිදි ක්‍රියා නොකිරීම හා දවිල්ල හා ඉඳිමුමට හේතු වේ
නිදන්ගත රෝග හා තරබාරුකමට හේතුවන පරිභෝජනයන් පිළිබඳ දළ විශ්ලේෂණයන්ට අදාළව ලෝක සෞඛ්‍යය සංවිධානයේ නිදහස් පශ්ච අධ්‍යයන, සීනි නොමැති (මොනොසැකරයිඩ හා ඩයිසැකරයිඩ දමා නිශ්පාදනය කරන, උයන හෝ පරිභෝජනය කරන, ස්වාභාවිකවම පැණිවල ඇති සීනි , සිරප හා පලතුරු යුෂ) හා සීනි ඇති ආහාර පිළිබඳ පැහැදිලිව දක්වා ඇත
2000 වසරේ මුල් කාලයේ වාර්තා, සීනි නොමැති ආහාර සඳහා තිබිය යුතු කාබෝහයිඩ්‍රේට ප්‍රමාණය 10%ක් ලෙස සීමා ඇති කලේය (ස්කන්ධය නොසලකා ශක්තිය පමණක් සලකමින්)
2002 සිට එය මුළු ජනගහනයෙන් 10%කට පැතිරවීම මෙහි අරමුණ විය
උපදේශණ කරක සභාව මෙහි අරමුණ මතභේදකාරී බව හඳුනාගත්තේ ය
කෙසේ හෝ උපදේශන සභාවේ අධ්‍යයන පෙන්වන පරිදි සීනි නොමැත්තන්ගේ බර ඉක්මවා යෑමේ බලපෑමක් නොමැති බව සැලකේ.

කන්තුක වාහිනී ආබාධ
සතුන් මත කරන ලද අධ්‍යයන කිහිපයක් පවසන පරිදි බොහෝ කාලයක් ශෝධිත සීනි පරිභෝජනය කිරීමෙන් පරිවෘත්තීය රෝග හා කන්තුක වාහිනී ආබාධ ඇතිවේ
සමහර විද්වතුන් පවසන පරිදි ශෝධිත ෆෲක්ටෝස්, ශෝදිත ග්ලූකෝස්වලට වඩා කන්තුක වාහිනී රෝග සඳහා බලපායි
හෘදයේ ක්‍රියාවලියට, කාබෝහයිඩ්‍රේට හා තන්තු සහිත ආහාරයකින් කාබෝහයිඩ්‍රේට සහිත ආහාරයකට මාරු වූ විට බාධා ඇති වේ
සන්තෘප්ත තෙල්වලින්, කාබෝහයිඩ්‍රේට වැඩි ආහාරවලින් අඩු වන අතර, වැඩි කාබෝහයිඩ්‍රේට ඇති ආහාරවලින් අඩු වීමක් සිදු නොවේ
මෙයින් පැවසෙන්නේ වැඩි ග්ලයිසමින් ප්‍රමාණයක් ඇති ආහාර පරිභෝජනයෙන් කිරීටක හෘද රෝග වැඩි වීමේ අවධානමක් ඇති බවයි.

සීනිවල එකතු කල පරිභෝජනය සහ යෞවනයන්ගේ හා වැඩිහිටියන්ගේ කන්තුක වාහිනී ආබාධ වැඩිවීම අතර ධනාත්මක සම්බන්ධයක් ඇත
අධ්‍යයනවලින් පවසන පරිදි ප්‍රසාදිත කබෝහයිඩ්‍රේට හෝ වැඩි ග්ලයිසමික් ප්‍රමාණයක් ඇති කබෝහයිඩ්‍රේට, කන්තුක වාහිනී ආබාධ සඳහා සන්තෘප්ත මේදයට වඩා වැඩි බලපෑමක් ඇති කරයි
වැඩිපුර සීනි ගැනීමෙන් ද (සුක්‍රෝස් හෝ ඩයිසැකරයිඩ) සැලකිය යුතු තරමින් කන්තුක වාහිනී හා හෘද රෝග වැඩි කරයි
ස්වීඩනයේ ලුන්ඩ් විශ්වවිද්‍යාල හා මැලමෝ විශ්වවිද්‍යල විසින් 4031ක පිරිසක් සහභාගි කරගෙන සිදුකරන ලද අධ්‍යයනයක් අනුව, සීනිවලින් ලේ තුල අනවශ්‍යය පරිදි වැඩි ලිපිඩ ප්‍රමාණයක්, සුළු හා මධ්‍යම අඩු ඝනත්ව ලිපොප්‍රෝටීනය වැඩි කිරීමට හා  වැඩි ඝනත්ව ලිපොප්‍රෝටීන අඩු කිරීමට සමත් වේ
එයට වෙනස්ව ආහාරයට ගත් මේදය, ලේවල මේද ප්‍රමාණයට බලපෑම් නොකරයි
සීමිත පරිමාණයක ඇල්කොහොල් හා ප්‍රෝටීන එකතු වීමෙන්, වැඩි ඝනත්ව ලිපොප්‍රෝටීනය සහිත මේද ප්‍රමාණය වැඩිකිරීමට හේතු වේ
අල්ට්ස්හයිම රෝගය
අල්ට්ස්හයිම රෝගයට, අපරදිග ආහාර සමඟ සම්බන්ධතාවක් ඇති බව පවසේ
එම රෝග තත්ත්වය වැඩිපුර රතු මස්, සීනි ආහාර, වැඩිපුර මේද සහිත ආහාර හා ප්‍රසාදිත ධාන්‍ය ගැනීමෙන් ඇති වේ
ඩිමෙන්‍ෂියාව රෝගය සමහර විටමින් හා බෙහෙත් වර්ග ගැනීමෙන් සුව කල හැකි බවට මතයක් තිබුනද, සමහර අධ්‍යයන එයින් සතුටුදායක ප්‍රතිඵල නොලැබෙන බව පෙන්වා දේ
ආහාර චක්‍රයේ රටා අධ්‍යයනයදී, සෑම ආහාර ගැනීමේ රටාවක්ම, අල්ට්ස්හයිම රෝගය ඇති මිනිසුන්ගේ හා නීරෝගී පුද්ගලයින්ගේ ප්‍රධාන ආහාර රටා සසඳමින් සිඳු කරයි
මෙම අධ්‍යයනය පෙන්වන්නේ අල්ට්ස්හයිම රෝගය ඇති වන්නේ විශාල ප්‍රමාණයෙන් මස්, බටර්, මේද වැඩි කිරි නිෂ්පාදන, බිත්තර හා ප්‍රසාදිත සීනි පරිභෝජනයෙන් බවයි. මෙයට සාපේක්‍ෂව එම රෝගය නොමැති පුද්ගලයින් වැඩිපුර ධාන්‍ය වර්ග හා එලවළු ආහාරයට ගනී
එක් පරීක්‍ෂණයක් සාමාන්‍ය ආහාර වේලක් (ප්‍රෝටීන් 19%, මේද 5%, කාබෝහයිඩ්‍රේට 60%), ජලය 10%ක් හා අනෙකට සුක්‍රෝස් 10%ක් දමා පරීක්‍ෂා කළ විට, සීනි පරිභෝජනය අල්ට්ස්හයිම රෝගය සෑදීමට බලපෑම් කරන බව පැහැදිලි විය
ඇසේ කහ ලපය විනාශ වීම
මහලු වියේ සීනි පරිභෝජනය හා ඇසේ කහ ලපය විනාශ වීම අතර සම්බන්ධතාවක් පවතී
දත් දිරායාම
දත් දිරායාමේ රෝගයට පිළියමක් ලෙස සීනි පරිභෝජනය, උපරිමය 10%ක් හා අවමය 0%ක් වන පරිදි ගන්නා ලෙස නියම කර ඇත
සාමාන්‍ය සීනි හා දත් දිරායාම අතර සම්බන්ධතාවය බැලීමට මිනිස් මැදිහත්වීමෙන් කර ඇති ඒත්තු ගැන්විය හැකි අධ්‍යයන, වසංගත රෝග පිළිබඳ අධ්‍යයන, සත්ත්ව අධ්‍යයන හා ප්‍රායෝගික අධ්‍යයන කර ඇත
අනෙකුත් සීනි (සංයුක්ත කාබෝහයිඩ්‍රේට) පරිභෝජනයෙන් සාමාන්‍යයෙන් ඇතිවන දත් දිරා යාමේ අවධානම අඩු බවත් පැවසේ
පාරම්පරිකව ෆෲක්ටෝස් අසහනය ඇති පුද්ගලයින් අතර දත් දිරා යාමේ රෝගය අඩුවෙන් දැමීමට ලැබේ
මිනුම්
විවිධ වර්ගයේ සීනි වර්ග, අණුවල විවිධ ප්‍රමාණයන් හා අඩංගු තෙතමනයේ ප්‍රමාණය අනුව විවිධ ඝනත්වයන් ගනී
ඩොමිනෝ සීනි ආයතනය පහත බර පරිවර්තනය සඳහා පහත ධාරිතා පිහිටුවා ඇත
දුඹුරු සීනි කෝප්ප 1 = තේ හැඳි 48  ග්‍රෑම් 195  = 6.88 oz
කැටිති සීනි  කෝප්ප 1 = තේ හැඳි 48  ග්‍රෑම් 200 = 7.06 oz
කුඩුකල සීනි  කෝප්ප 1 = තේ හැඳි 48  ග්‍රෑම් 120 = 4.23 oz

තොග ඝනත්වය

ඩෙක්ස්ට්‍රෝස් සීනි 0.62 ග්‍රෑම්/මිලි ග්‍රෑම් ( = 620 කි
ග්‍රෑ  kg/m^3)
කැටිති සීනි 0.70 ග්‍රෑම්/මිලි ග්‍රෑම්
කුඩුකල සීනි 0.56 ග්‍රෑම්/මිලි ග්‍රෑම්
බීට් සීනි 0.80 ග්‍රෑම්/මිලි ග්‍රෑම්

මූලාශ්‍ර

ඉංග්‍රීසි විකිපීඩියා විශ්වකෝෂය
[Sugar]

වැඩිදුර කියවීම්

A C Hannah, The International Sugar Trade, Cambridge
Woodhead, 1996. ISBN 1-85573-069-3

බාහිර සබැඳුම්

Cook's Thesaurus
Sugar
Sugar

කාබෝහයිඩ්‍රේට
පෝෂණය
සීනි
2011 අප්‍රේල් 11වන සඳුදින ජපාන සම්මත වේලාවෙන් 17
16 ට (සමායෝජිත විශ්ව වේලාවෙන් 08
16 ට) ජපානයේ ෆුකුෂිමා, හමදොරි කලාපයේ
 

මෙම භූ චලනය හටගත්තේ ඒකක 7.1 ක විශාලත්වයකින්යුතුවය
බටහිර ඉවාකි ප්‍රදේශයට කි
36 පමණ දුරින් රට අභ්‍යන්තරයට වන්න පොලව මට්ටම්න් කි
13 පමණ ගැඹුරින් අන්තර් භූකාරක තල සෙලවීම නිසා ඇති වූ පසුකම්පන තත්වය හේතුවෙන් මෙය හටගන්නා ලදී
මේ හේතුවෙන් ප්‍රදේශය පුරාවට පැතිරී ගිය තදබල සෙලවීම් තත්වයක් හටගැනුනි
මෙය එම වසරේ මාර්තු 11 දින ඇතිවූ ටෝහොකු භූ චලනයට පසුව ඇතිවූ ප්‍රභලතම පසු කම්පනය ලෙසද සැලකිය හැකිය
සාමාන්‍ය විභේදන ආකාරයේ (එක් භූ තලයක් මත අනික පහලට ලිස්සායාම)  භූ චලනයක් මත හටගත් මෙම තත්වය හේතුවෙන් යාබද කඳුකර ප්‍රදේශ වල නායයෑම් ගණනාවක් සිදුවිය
භූ චලනයෙන් අනතුරුව නිවාස 220,000 කට පමණ විදුලිය විසන්ධි වූ අතර ගිනිගැනීම් කීපයක්ද වාර්තාවිය
බලධාරීන් විසින් සුනාමි අනතුරු තත්වයක් ප්‍රකාශ කලද පැහැදිලිව දැකියහැකි තරම් රළ තරංග වැඩිවීමක් නොවිණි
කම්පනය නිසා ගොඩනැගිලිවලට සුළු අලාභ හානි සිදුවුණු අතර පුද්ගල මරණ  හතරක්  සහ තුවාල වීම් දහයක් පමණ වාර්තාවිය
භූ විද්‍යාත්මක පැහැදිලි කිරීම
2011 අප්‍රේල් 11 දින සමායෝජිත විශ්ව වේලාවෙන් 08
16 ට ටෝකියෝ නගරයට කි
මි 161 ඊසාන දිගින්, ඉවාකි ප්‍රදේශයට කි
36 ක් පමණ බටහිරට වන්නට පොලව මට්ටමින් කි
මි 13 ක් පමණ කේන්ද්‍රීය ගැඹුරකින් හටගත් මෙම භූ චලනයේ විශාලත්වය ඒකක 7.1ක් විය
භූ කම්පන ලක්ෂයට නැගෙනහිර දෙසින්, ජපානයේ විශාලතම දූපත වන හොන්ෂු හි ටෝහොකු ප්‍රදේශය මුළුමනින්ම වාගේ පිහිටා ඇත්තේ පැසිෆික්  සාගරික භූකාරක තලය මතය
නමුත් පැසිෆික්  සාගරික භූකාරක තලය, ඔක්හොට්ස්ක් මහාද්වීපික භූකාරක තලයට යටින් ඇතුලට කිඳා බසිමින් පවතී (තැටි මායිම් ආශ්‍රීතව සිදුවන, එක් තැටියක් යටින් තවත් තැටියක් ගිලා බැසීමේ සංසිද්ධිය)
තැටි මායිම් අතර ඇතිවන ප්‍රතයාබල හේතුවෙන්,  භූ තල වලට ඇතුලතින් ඇති අධෝ ගෝලයේ  (අධෝ‍ගෝලය සුපිරි තාපනය ද්‍රව්‍යයක් මෙන් අර්ධ ද්‍රවීය ප්ලාස්ටික් වැනි තත්ත්වයක පවතී) වෙනස්වීම් ඇති කිරීම නිසා රට අභ්‍යන්තර නොගැඹුරු භූ විභේධන ඇතිවේ
මෙම අන්තර් තල භූ කම්පනය හටගත්තේ ඉඩොසාවා විභේධනය ආසන්නයේය
ඉඩොසාවා විභේධනය, හමදොරි කලාපයේ ඉවාකි හි  ටබිටෝ නගරය ආසන්නයේ පිහිටි නොගැඹුරු කබොලු විභේධනයක් වන අතර එය මෙතෙක් අක්‍රියව පැවතිනි
අදාළ ප්‍රදේශයේ පසුව කරන ලද සමීක්ෂණ වලින් අනාවරණය වූයේ මතුපිටින් සිදු වූ විධාරණය කි
11 ක් තරම් දුරට විහිදෙන අතර විභේධන මොහොර ඇති කරමින් මීටර් 0.8 සිට  1.5දක්වා ප්‍රමාන වලින් තිරස් භූමි විස්තාපන සිදුව ඇතිබවයි. වැඩිම විස්ථාපනයක් සටහන් වූයේ ශිඔනොහිරා නම් කුඩා ගම්මානයක වූ අතර එය මීටර 2.3 විය
මාර්තු 11 දින සිදුවූ ටොහොකු  භූ චලනය ඒකක 9.0 ක විශාලත්වයක් සහිතව ප්‍රභල  භූ කම්පන ඇති කරමින් වෙරල තීරයෙන් කි
235 ක් දුරින් ඊසාන දෙසින් සිදුවූ අතර එහි පසුකම්පන තත්වයක් ලෙස ෆුකුෂිමා භූ චලනය හඳුනාගෙන ඇත
මීට අමතරව පසු කම්පන 67 ක් පමණ සිදු වී ඇති අතර ඒවායෙහි  සාමාන්‍ය  ඒකක 6.0 හෝ එට වැඩි විශාලත්වයකින් යුතු විය
ගොඩබිම දෙසට වන්නට භූ කම්පන ලක්ෂය පිහිටමින් සිදුවූ ප්‍රභලතම භූ චලනය ෆුකුෂිමා භූ චලනය වේ
එදිනම එම භූ කම්පන ලක්ෂයට ආසන්නයේ ඒකක 3.5 කට වඩා විශාලත්වයෙන් යුතු සුළු කම්පන 11 ක් පමණ ආරම්භක භූ චලනයට පසුව පැය 3 ත් 4 ත් අතර කාලයකදී  සිදුවිය
අප්‍රේල් 12 වන දිනද නොගැඹුරු මුහුදු ප්‍රදේශ වල ඒකක 6 ක් පමණ විශාලත්වයෙන් යුතු කම්පන ඇති විය
බලපෑම්

භූ කම්පනය හටගත්තේ මධ්‍යාහ්නය පසුවී  මද වෙලාවකට පසුව ෆුකුෂිමා දිස්ත්‍රිකයේ තරමක් ජනාකීර්ණ ප්‍රදේශයකය
නමුත් මෙහි වූ බොහොමයක් ගොඩනැගිලි භූ චලන වලට ඔරොත්තු දීමේ හැකියව සහිතව සාදා තිබුණි
අවට ප්‍රදේශ කීපයක් පුරාම පැතිරුණු මෙම භූ චලනය උපරිමයක් සටහන් වූයේ ඉෂිකාවා නගරයේය
එය මෙර්කලි තීව‍්‍රතා පරිමාණයේ ඒකක  අටක්  (MM VIII) ලෙස සටහන් විය
තවත් ප්‍රභල කම්පනයක් (MM VI) ඉවාකි  ප්‍රදේශයේත්, සුකවගා, කුරොඉසෝ, ඔටවරා සහ කිතයිබරාකි ආදී ප්‍රදේශ වල සුළු කම්පන තත්වයකුත්(MM IV) පැතිරයන ලදී
භූ කම්පන ලක්ෂයේ සිට  කිලෝමීටර සියගණනක් දුර පැතිර ගිය මෙම භූ කම්පන ටෝකියෝ සහ යොකොහොමා ආදී ප්‍රදේශ වලටද දැනෙන ලදී
නිවාස සහ ගොඩනැගිලි 220,000 පමණ විදුලිය විසන්ධි වූ අතර (වැඩි ප්‍රමාණයක් ඉවාකි ප්‍රදේශය ආශ්‍රිතවය) හදිසි ආරක්ෂක තත්ත්ව මාත භූ කම්පන ලක්ෂයේ සිට  කිලෝමීටර 70 පමණ දුරින් පිහිටි ෆුකුෂිමා ඩයිචි විදුලි ජනන න්‍යෂ්ටික බලාගාරයේ සේවකයන් වහා ආරක්ෂා කාරීව ඉවත්කරන ලද අතර අභ්‍යන්තර බල සැපයුමද කපාහරින ලදී
විදුලිබලය ඇණහිටවූ කාලසීමාව තුල එම විදුලිබලාගාරයේ න්‍යෂ්ටික ප්‍රතික්‍රියාකාරක තුනක ජල සිසිලන පද්ධති වලටද බාධා ඇති විය
නමුත් 18
05 JST  වන විට එය නැවතත් යථාතත්වයට පත්කරන ලදී
බලධරයින් විසින් ක්ෂණිකව ටෝකියෝ අන්තර්ජාතික ගුවන්තොටුපලේ ගුවන්ගමන්ද නැගෙනහිර ජපාන දුම්රිය සමාගමේ දුම්රිය ප්‍රවාහන කටයුතුද තාවකාලිකව අත්හිටුවන ලදී
භූ චලනය හේතුවෙන් ඉවාකි ප්‍රදේශයේ ගිනිගැනීම් කීපයක්ම ඇතිවූ අතර අසකාවා නගරයේ එක් ගිනිගැනීමක් වාර්තා විය
ඩයිචි සැන්කියෝහි ඔන්හමා ස්වභාවික ද්‍රවිත වායු නිෂ්පාදන කර්මාන්ත ශාලාවකද විශාල ගින්නක් හටගැනුනි
ගොඩනැගිලි විශාලවශයෙන් අලාභ හානියට ලක්වූයේ ඉවාකි ප්‍රදේශය අවට නාය යාම් සහ පස්  හා ගල් කඳු කඩාවැටීමෙනි
එම නගරයේ නාය යෑම් හේතුවෙන් වාහන දෙකක් සහ නිවාස තුනක් පුද්ගලයින් සමග යටවිය
විනාශය සිදු  වූ සැනින් පුද්ගල මරණ දෙකක් සිදුව ඇති අතර බරපතල ලබා රෝහලට ඇතුලත්කල හතරදෙනෙකුගෙන් එක් අයෙක් පසුව මියගිය බව වාර්තා විය
පැහැදිලි භූමි විපර්යාසද බහුලව දැකිය හැකි විය
ප්‍රතිචාර දැක්වීම්
ප්‍රධාන කම්පනය ඇතිවීමට තත්පර 6.8කට පෙර පළමු කම්පන තරංග ඇතිවූ සැනින්,  භූ කම්පනය පිළිබඳව පෙර අනතුරු ඇඟවීම් පද්ධතිය සක්‍රිය වූ අතර එමගින් නිවැසියන් සහ ගොඩනැගිලි වල සිටියවුන්ට අනතුර සඳහා සූදානම් වීමට ඉතා කෙටි කාලයක් ලැබුණි
මීටර 2 ක් පමණ උසකට සුනාමි රළ ඇතිවේයයි ජපාන කාලගුණ විද්‍යා දෙපාර්තමේන්තුවෙන් අනතුරු ඇඟවීම් කලද එවං තත්වයක් දක්නට නොලැබුණි
වහාම ගිනි නිවීමේ හමුදා කණ්ඩායම් ආපදා හෝ අනතුරු සිදුවීම් සොයා කඩිනමින් පිටත්කරවා හරින ලදී
මේවාද බලන්න 
භූචලන
නායයෑම්
විභේදන (භූ විද්‍යාව)

මූලාශ්‍ර

බාහිර සබැඳි
 News Report from CBS (video)
 Earthquake Report from the United States Geological Survey
රන්වීර් සිං (1985 ජුලි 6 දින රන්වීර් සිං බව්නානි නමින් උපත ලැබීය) ඔහු ඉන්දියානු නළුවකු වන අතර බොලිවුඩ් හි තම රංගන දායකත්වය ලබා දෙයි
ඔහු ඉන්දියාවේ මුම්බායිහි, තුල උපත ලද අතර, රන්වීර් සිං හට කුඩා අවධියේ සිට නාට්‍යකරුවකු වීමේ ආශාව පැවතුණි
කෙසේ වෙතත් සිය පාසල් අවධිය තුලදි අවධානය යොමු
කරන ලද්දේ රංගනය පිළිබදව කිසිසේත්ම අදාල නොවන අංශයක් වන නිර්මාණාත්මක ලිවීම උදෙසාය
ඔහු සිය ශාස්ත්‍රවේදී උපාධිය ඉන්දියානු විශ්ව විද්‍යාලයෙන්( බ්ලුමින්ටන් ), තුලදි හැදැරු අතර
සිං ආපසු රංගනය කෙරෙහි කැමැත්තක් දැක්වු අතර සහ නැවත ඉන්දියාවට පැමිණි පසු,ඔහු ඉන්දියානු  චිත්‍රපට කර්මාන්තයේ මගපෙන්වනු ලබන භූමිකා කෙරෙහි තම අවධානය යොමු කිරිමට පටන් ගන්නා ලදි
2010 වසරේදී සිං සිය කුසලතා පරීක්‍ෂවට ලක්කරන ලද්දේ මගපෙන්වනු ලබන භූමිකාවක් වන යෂ් රාජ් චිත්‍රපට කර්මාන්තය තුලදී නිශ්පාදනය කරනු ලැබූ බෑන්ඩ් බාජා බාරත් හිදි වන අතර එහිදි ඔහු තේරි පත්විය
මෙම ප්‍රේමාන්විත නාඩගම සකස් කරන ලද්දේ විවාහ උත්සව සකස් කරන ලෝකය පිළිබදවය
ඵහිදී සිංගේ චරිතයට අවශ්‍ය වුයේ බ්ට්ටෝ ශර්මා නම් ආදර්ශමත් දිල්ලිවාසියකු පිළිබදවය
එම චිත්‍රපටයේ අධ්‍යක්‍ෂකවරයා වු, මනීශ් ශර්මා, ඔහුව දිල්ලි විශ්වවිද්‍යාලය වෙත යොමු කරන ලද්දේ එම චිත්‍රපට නිශ්පාදනය කරන අවධියේදීය, එසේම සිංගේ චරිතය ඔහුගේ මහත් ප්‍රසාදය දිනා ගැනිමට සමත් විය
බෑන්ඩ් බාජා බාරත් චිත්‍රපටය ප්‍රචාරණය කල පසු එය තිරණාත්මක ලෙසින් වාණිජ මට්ටමින් සාර්ථකත්වයට පත් විය,
ඒ සමගම සිං නිරූපණය කරන බිට්ටෝ නම් චරිතය රසිකයාගේ  ප්‍රශංසාවට පාත්‍ර විය
ඔහු 56 වැනි ෆිල්ම් ෆෙයාර් සම්මාන උළෙලහි  හොදම නවක පිරිමි නළුවා  ට හිමි සම්මානය ඔහු දිනා ගන්නා ලදි
බෑන්ඩ් බාජා බාරත්  චිත්‍රපටයෙන් පසු සිං නව චිත්‍රපට චරිත අත්හදා බලන ලදි
උදාහරණ ලෙස ඔහු ලේඩීස් වෝස් රිකී බාල් 'චිත්‍රපටයේ කපටි චිත්‍ර ශිල්පියෙකු ලෙස ද
වෙනත් චිත්‍රපට ගණනාවක් උදෙසා විවිධ අධ්‍යක්‍ෂකවරු සමග ද සම්බන්ධ විය
ජීවිත කථාව සහ වෘත්තිය

1985–2007
පෙර දිවි පෙවත සහ ආරම්භය

රන්වීර් සිං,රන්වීර් සිං බර්වානි නමින් 1985 ජුලි 6 දින ඉන්දියාවේ මොම්බායේදී උපත ලැබීය
ඔහුගේ දෙවන පාර්ශවයේ නෑදෑයෝ වුයේ ඉන්දිය නාට්‍යකරුවකු වන අනිල් කපූර්ගේ දියණියන් දෙදෙනා වන සෝනම් කපූර්, නිශ්පාදිකා රියා කපූර් සහ ඔහුගේ බිරිද වන සුනීතා කපූර් වේ
සිං ඔහුගේ දෙවන පාර්ශවයේ නෑදෑයන් වුයේ විවාහයට පෙර සුනීතා කපූර් බර්වානි පරපුරට අයත් සාමාජිකයකු වන බැවිනි
සිං හට සෑම විටම අවශ්‍ය වුයේ නාට්‍යකරුවකු විමටය
ඔහු සිය පාසල් ජිවිතයට ඇතුලත් වු දා පටන් ක්‍රිඩා සහ විවාද තරග උදෙසා සහභාගි විය
දිනක් ඔවුන් උපන්දින සාදයකට සහභාගි වු අවස්ථාවේදී, ඔහුගේ මිත්තනිය පැවසූවේ රංගනයක් ඉදිරිපත් කරමින් ඇයව සතුටු කරවන ලෙසය
සිං එකවරම තණකොළ සහිත පිට්ටනියට පැන 1991 දී බොලිවුඩයේ තිරගත වු ක්‍රියාදාම චිත්‍රපටයක් වන හම් (චිත්‍රපටය)හි ගීතයක් වන " චුම්මා චුම්මා " නැමති ගීතයට රංගනය දක්වන ලදි
එම අවස්ථාවේ ඔහු තම රංගනය ඉදිරිපත් 
කිරීමේ සතුට භුක්ති විදි අතර රංගනය හා නර්ථනය උදෙසා ආශාවක්ද ඇති කර ගන්නා ලදි
"මා හට කුඩා අවධියේ සිටම නාට්‍යකරුවකු වීමේ ආශාව පැවතුණි
මා දැනසිටියා මා හට ප්‍රාසාංගික 
කලාව උදෙසා යමක් සිදු කල හැකි බව සහ විවිධාකාර රංගනයන් සිදු කිරිමෙන් මා සතුටට පත් විය
මා විවිධාකාර දක්ශතා වලින් යුතු දරුවකු වු අතර රූපවාහිණිය නැරඹීම තුලින් බොලිවුඩය පිළිබදව
අවකාශය ලබා ගත්තා" ඔහු ප්‍රකාශ කරන ලදි
කෙසේ වෙතත් ඔහු මොම්බායේ එච් ආර් වාණිජ හා ආර්ථ්ක විද්‍යාලයෙහි කණිෂ්ඨ සිසුවකු වු අවධියේදී ඔහු හට අවධාරණය වුයේ චිත්‍රපට කර්මාන්තය කඩා බිද දැම්ම පහසු කාරණාවක් නොවන බවය, එසේම බොහෝ පුද්ගලයන් හට ආවරණය නොවූ අංශ පවතින බැවින් ඔවුන් බොලිවුඩය තුලින් ප්‍රාථමික අවස්ථා උදාකරගන්නා බවයි.ඔහු සිය අවධානය යොමු රංගනය පිලිබදව කිසිසේත්ම අදාල වන්නේ නැති ඔහුගේ දෙවන ලැදිකමක් දක්වන නිර්මාණාත්මක ලිවිම උදෙසා වේ
එම නිසා ඔහු ඇමරිකාවට පිටත් වුයේ සිය ශාස්ත්‍රවේදී උපාධිය ඉන්දියානු විශ්ව විද්‍යාලය( බ්ලුමින්ටන්) හීදී ලබා ගැනිම උදෙසාය
එහිදි ඔහු තිරණය කරන ලද්දේ සිය අධ්‍යපනයට අමතරව රංගනය විශයක් ලෙස හැදෑරිය යුතු බවය
ප්‍රථම දිනයේදී උපදේශකතුමා ඔහුට සුදානම් නොවු අවස්ථාවකදී රංගනයක් ඉදිරිපත් කරන ලෙස කියා සිටියේය
එහිදී සිං අවබෝධ කර ගන්නා ලද්දේ ප්‍රාසාංගික කලාව සහ රංගනය ඔහුට අවශ්‍ය  වන බව සහ ඔහුගේ ප්‍රේක්‍ෂකාගාරය වුයේ කුඩා ළමුන් වේ
සිය උපාධිය හමාර කරගත් විගස ඔහු 2007 වසරේදී මොම්බායට පැමිණි විගස සිං රුකියාව වශයෙන් ප්‍රචාරණ ආයතනයක පිටපත් කරුවකු වශයෙන් කටයුතු කරන ලද්දේ නියෝජිත ආයතන වන O&M සහ JWT ආයතන වලය
පසුව ඔහු සහාය අධ්‍යක්‍ෂකවරයකු ලෙස කටයුතු කල අතර පසුව රංගනය ඔහු හට වැදගත් වු බැවින් ඔහු එයින් ඉවත් විමට තීරණය කලේය
ඔහු සිය ආයෝජන කළඹ අධ්‍යක්‍ෂකවරු හට ලබා දිමට තීරණය කරන ලදි
ඔහු වරෙක මෙසේ ප්‍රකාශ කරන ලදි, "මාගේ අභිලාශය වනුයේ චිත්‍රපට තුල දැවැන්ත චරිතයක් නිරූපණය කිරීම වන නිසා මම ප්‍රචාරණ දැන්විම්, ගීත සදහා වීඩියෝ පට, රූපවාහිණී පෙළගැස්වීම්
උදෙසා සහභාගී වීම ප්‍රතික්ෂේප කරන ලදි, එසේම මට දැනුනේ පිරිපුන් මනසකින් යුතුව කටයුතු කිරිම වඩා වැදගත් බවය
නැතහොත් එය සූදු කෙලීමක් වන අතර මම එම අවස්ථාවන්
මගේ ජීවිතයෙන් ඉවත් කෙරුවේය
" ඊළග අවුරුදු තුන ඇතුලතදී සිං අධ්‍යක්‍ෂකවරයාගේ කාර්යාලයට ගොස් සිය ඡායාරූප පෙන්වා රංගනයක් සිදු කිරීමට අවස්ථාවක් ලබා දෙන මෙන් ඉල්ලා සිටියේය
එහිදි ඔහුට විවිධ කුසලතා ඇගයීමේ පර්යේෂණ වලට සහභාගි වීමට සිදු විය
එසේ වුවද ඔහු හට කදිම අවස්ථාවක් ලැබුනේ නැත
මන්ද මෙම අදාල මාස දෙක තුල ඔහුට අවස්ථාවක් ලැබුනේ උප චරිත සදහා පමණක් වන බැවිනි
"සෑම දෙය තුලින්ම සතුට නූපදවයි. ඒවා මා නිශ්ප්‍රභා කරන ලදි
මා හට මෙය අවස්ථාවක් වුයේ මා විසින් සිදු කරන සමහර ක්‍රියාවන් හරිද වැරදිද යන්න අවබෝධ කර ගැනීමටය"
චිත්‍රපට සදහා මංගලාවතරණය සහා සාර්ථකත්වය

වසර තුනහමාරකට පසු එනම් 2010 ජනවාරි මාසයේදී සිංගේ කුසලතා පරික්ෂාවට අවස්ථාවක් ලැබු අතර එහිදී යෂ් රාජ් චිත්‍රපට YRF සමාගමේ නවක නළුවන් තේරීමේ අංශයේ ප්‍රධානියා වන ශානු ශර්මා ඔහු හට අවස්ථාවක් ලබා දීමට කටයුතු කරන ලදි
ඔවුන් ප්‍රකාශ කරන ලද්දේ මෙම චරිතය චිත්‍රපටයේ ප්‍රධාන චරිතයක් වන අතර එය බෑන්ඩ් බාජා බාරත් නම් වු චිත්‍රපටයට අදාල බවය,මෙම චිත්‍රපටය ප්‍රේමාන්විත නාඩගමක් වන අතර එය සකස් කරන ලද්දේ විවාහ උත්සව සැලසුම් කරන ලෝකය පිළිබදවය
සිංගේ කුසලතා ඇගයීමේ පරීක්‍ෂණයේදී යෂ් චොප්රා මහතා ඉදිරියේදී රංගන අවස්ථා දෙකක් ඉදිරිපත් කරන ලෙස ඔහු ඉල්ලා සිටියේය
සිං පැවසුවේ " මා එම අවස්ථාවේදි පුදුමයට පත් වුයේ යෂ් චොප්රා මහතා ඉදිරියේ නවකයන් වීරයන් නොවන නිසාය
කෙසේ වෙතත් මා දැන සිටියා ඔවුන් නිතිගරුක වන බවත් මෙය මා හට ලැබූ අනගිම හා විශාලතම කුසලතා ඇගයීමේ අවස්ථාව මෙය වු බවය
" ආධිත්‍ය චොප්රා මහතා වයි ආර් එෆ් YRF ආයතනයේ උප සභහපති වන අතර, පසුව ඔවුන් කුසලතා පරික්‍ෂණයේ වීඩියේ පටය පරීක්ෂා කරනු ලැබු අතර සිංගේ රංගනය සිතට කාවැදුනු නිසා ඔවුන් තීරණය කරන ලද්දේ සිං බිට්ටෝ ශර්මා නැමති චරිතයට සුදුසු බවය
කෙසේ වෙතත් චිත්‍රපට අධ්‍යක්‍ෂකවරයා වු මනීශ් ශර්මා හට තවදුරටත් සිංගේ රංගනය කෙරෙහි විශ්වාසය තබා ගත යුතු නිසා ඔහු තවත් කුසලතා පරීක්‍ෂණ කිහිපයකට ඉදිරි සති දෙක තුලදි සහභාගි වීමට සිදු වු අතර අවසානයේදී සිය පුර්ණ විශ්වාසය දිනා ගත්තේය
නැවත ශර්මා මුණගැසුණු අතර ශර්මා ඔහුගේ චරිතයේ වෙනස් මුහුණුවරයන් හදුනා ගැනිමට උත්සාහ කරන ලදි
එහිදී ඔහුගේ නර්ථන කුසලතාවය, හැගිම්බර අවස්ථා වලට මුහුණ දීම, අනෙකුත් නාට්‍යකරුවන් සමග දෙබස් කීම, කැමරාවට මුහුණදීම හා රචකයාට අනුගාමිවීම වැනි අවස්ථාවන්ය
මෙම සති දෙකක පරීක්‍ෂණයෙන් පසු ඔහු බිට්ටෝගේ චරිතයට සුදුසුකම් ලද අතර ඔහු සිය රංගනය දක්වන්නේ අනුෂ්කා ශර්මා නැමති නිලිය සමගය
බෑන්ඩ් බාජා බාරත් චිත්‍රපටයේ රූගත කිරීම් 2010 පෙබරවාරි මස ආරම්භයේදී සිදුකරන අතර නිකුත් කිරිම් සිදු කරන ලද්දේ 2010 දෙසැම්බර් මස 10 දිනය
සිංගේ විස්තර කිරීමට අනුව බිට්ටෝ ශර්මාගේ චරිතය යනු" ඔහු දිල්ලි විශ්ව විද්‍යාලයේ ශිෂ්‍යයකු වන අතර ඔහු අධ්‍යාපනය උදෙසා අලස සිසුවකු වු අතර ඒ පිළිබදව මද උනන්දුවක් දක්වයි. ඔහු සෑම විටම මෝඩයකු ලෙස සිය පාසලේ යහථවන් සමග කටයුතු කරයි
ඔහු නිදහස් චරිතයක් වු අතර සිය අනාගතය හෝ රුකියාව පිළිබදව අවබෝධයක් ඔහු තුල නොවීය"
ශර්මා මහතා මෙම කථා වස්තුව ඉදිරිපත් කල අවස්ථාව වන විටත් බිට්ටෝගේ චරිතය උදෙසා කෙසේ රගපැම සිදු කල යුතුද යන්න පූර්ව සැලසුමක් සිදු කර තිබුණි
එසේ වුවද ශර්මා තම විශේෂ අවධානය යොමු කලේ සිං විසින් රගපාන දිල්ලි පිරිමි ළමයාගේ චරිතය උදෙසාය
කෙසේ වෙතත් බිට්ටෝගේ චරිතය හොදින් නිරූපණය කිරිමට තරම් ඔහු දිල්ලි වාසියකුගේ ජිවිත රටාව කෙබදුද යන්න නොදැන සිටියේය
එම කාරණාව නිසා
අධ්‍යක්‍ෂකතුමා ඔහුව චිත්‍රපටයේ නිශ්පාදනය කරන අවධියේදි දිල්ලි විශ්වවිද්‍යාලය වෙත යොමු කරන ලදි
එහිදි සිං එම විශ්ව විද්‍යාලයේ සිසුන් සමග කුථපග වි තමන්ගේ මෙම චරිතය අගනා ලෙස ඉදිරිපත් කිරිම උදෙසා දිල්ලි වාසියකුගේ චරිතය කෙසේ ඉදිරිපත් කල යුතුද යන්න අවබෝධය ලබා ගන්නා ලදි
"මා හට බිට්ටෝ නම් චරිතයට වඩාත් විවෘත සිත් ගන්නා සුථ පුද්ගලයකු හමු විය
දිනක් ඔහු මා හ ට මුණගැසුණු අතර ඔහුගේ කථා විලාශය, පුරසාරම් දෙඩිම, ඇදුම් පැළදුම් විලාශය මගින් මා අවබෝධ කර ගත්තේ මොහු බිට්ටෝගේ චරිතයට බෝහෝ සෙයින් සමාන බවය
එම නිසා මම ඔහුව දින කිහිපයක් අධ්‍යනය කල අතර ඔහුගේ චරිත විලාශය මා හට වැලදගත් අතර ඔහු අයුරින් බිට්ටෝගේ චරිතය නිරූපණය කිරීමට කටයුතු කරන ලදි
බිට්ටෝ නම් චරිතයට අදාල වු ආකල්ප හා බලය ඔහු තුල පැවතියේය
මොහුගේ චරිතය මා හට බිට්ටෝගේ චරිතය නිරූපණය කිරිමට සූදානම් විමේදී වඩා වැදගත් විය"
චිත්‍රපටයේ නිරූපණය කිරිම් 2010 වසරේ සැප්තැම්බර් මස අවසන් වු අතර පසු නිශ්පාදන ප්‍රවර්ධන වැඩසටහන් ඔක්තෝම්බර් මාසයේදී ආරම්භ කරන ලදි
සිං එම චිත්‍රපටයේ ප්‍රචාරණ 
වැඩසටහන් විශාල සංඛ්‍යාවකට සිය සහාය නළුවන් හා  අධ්‍යක්ෂකවරු සමග සහභාගි වු අතර දිනක් ඔවුන් ඉන්දියානු විශ්ව විද්‍යාලය දිල්ලියේදි වාර්ශික උත්සවයකටද සහභාගි විය
බෑන්ඩ් බාජා බාරත් චිත්‍රපටයේ ප්‍රචාරණ පෙර, සමහර විශේෂඥයන් මේ චිත්‍රපටයේ සාර්ථකත්වය පිළිබදව දෙගිඩියාවෙන් සිටියහ, මන්ද පසුගිය කාල වකවානුවේ යෂ් රාජ් චිත්‍රපට උදෙසා මධ්‍යම ප්‍රමාණයේ ප්‍රතිචාර ලැබු 
හෙයිනි
ඒ පුරුෂ නාට්‍යකරුවන්ගේ හිගතාවය නිසා සහ අනුශ්කා ශර්මා විසින් පමණක් මගපෙන්වනු ලබන භුමිකා නිරූපණය කල අතර සමහර චරිත " ඒවන විටත් අමතක වු "
සමහර නළුවන් නිරූපණය කල බැවිනි
කෙසේ වෙතත් බෑන්ඩ් බාජා බාරත් චිත්‍රපටය ප්‍රචාරණය කල පසු ඉතාමත් ජනප්‍රිය ලෙස වාණිජ මට්ටමින් සාර්ථක විය
සිං නිරූපණය කල
බිට්ටෝගේ චරිතය ජනප්‍රිය වන්නට විය
තරාන් ආදර්ශ් නැමති බොලිවුඩ් හුංගම නැමති රේඩියෝ නාලිකාවේ පුද්ගලකු විසින් කියා සිටියේ " නවක නළු රන්විර් මෙම චිත්‍රපටයේ දිවි යොත බවය
ඊට අමතරව මෙම තරුණයා තම චරිතය කාන්තිමත් කිරීමට ඔහු නිරායාසයෙන් සමත් විය
ඔහු අවංක හා කෝමල චරිතයක් විය
ඔහු ඔබවද නොදැනුවත්ව හැගීම්බර අවස්ථා වලදී ග්‍රහණය කර ගත් අතර හොදින් ඉදිරිපත් කරයි
ඔහු සතුව පවතින දක්ෂතාවය ඔබගේ සැලකිල්ලට ලක් වෙති"
නික්ත් කස්මි නැමති ද ටයිම්ස් ඔෆ් ඉන්දියා නැමති පුවත් පතේ වාර්තා කරුවකු  තම තක්සේරුවට අනුව තරු පහෙන් තුනක් මෙම චිත්‍රපටය උදෙසා ලබා දෙන බවය
ඔහු අවධාරණය කරන ලද්දේ " ඔබ බෑන්ඩ් බාජා බාරත් චිත්‍රපටය නැරඹු විට සිය ආදරය දිනා ගැනිමට සමත් වන අතර  තම හදවතට දැනෙන, ඔබගේ ආකර්ශණය දිනා ගැනිමට සමත් වන අතර
ඔහු ඥාණවන්තව තම චරිතය නිරූපණය කරන අතර දෙදෙනාගේම යුගල චරිතය සිත් දිනා ගැනීමට සමත් වෙයි"
එන්ඩීටීවී නාලිකාවේ නියෝජිතයකු වන අනූපමා චොප්රාද එක හා සමාන තක්සේරුවක් ලබා දුන් අතර ඇය ප්‍රකාශ කරන ලද්දේ "නවක නළුවකු වන රන්විර් එම අදක්ෂයාගේ චරිතය හොදින් නිරූපණය කල අතර ඔහූ හොද හදවතක් ඇති අලස කුඩා ගමක ජිවත් වන පුද්ගලයකි වන අතර ඔහු අනෙකුත් චරිත මෙන් නොව වෙනස් පුද්ගලයකු විය
ඉන්දියාවේ බොක්ස් ඔෆිස් ජාලය නිරූපණය කරන්නේ මෙම චිත්‍රපටය සති තුනක් තුලදී ඉන්දියානු කෝටි 21.44 දළ වශයෙන් ඉපයු අතර සාර්ථක වු බවය
56 වැනි ෆිල්ම් ෆෙයාර් සම්මාන උලළෙහි සිං හොදම නවක නළුවා ට හිමි සම්මානය දිනා ගත්තේය
2011–වර්ථමාන හා ඉදිරි කටයුතු

බෑන්ඩ් බාජා බාරත් චිත්‍රපටය සිදුකරගෙන යන අතරතුරදී සිය දෙවන චිත්‍රපටය වන ලේඩීස් වෝස් රිකි බාල් චිත්‍රපටය හට අත්සන් කලේය
එය චොප්රා මහතාගේ නිශ්පාදනයක් වන අතර 
මනීශ් ශර්මාගේ අධ්‍යක්‍ෂණයක් වේ
මෙම චිත්‍රපටයෙන් විග්‍රහ කරන සිංගේ චරිතය සාමාන්‍ය පුද්ගලයකු වන රිකීගේ චරිතය වන අතර ගැහැණු ළමයින් රවටන අතර අවසානයේ තමා
හට සුදුසු සහකාරිය තෝරා ගන්නා කථා පුවතකි
මෙය හට නැගි එන නාට්‍යකරුවන් වන අනුශ්කා ශර්මා, පර්නීති චොප්රා, දීපානිකා ශර්මා හා ආදිත් ශර්මා 
සමග 2011 අප්‍රේල්  මාසය තුලදී දිල්ලියේදී  නිශ්පාදනය කිරීමට පටන් ගන්නා ලදි
සිංගේ චරිතයට අනුව විවිධ මුහුණුවරයන් චිත්‍රපටය තුල නිරූපණය කරන අතර උදාහරණ ලෙස සතුටු 
ගෙනදෙන වදන් ඇති විනෝදාත්මක අප්‍රසන්න වැනි පැතිකඩයන්ය
"මෙහිදි මම වෙනස් මුහුණුවරයක් ගන්නා චරිතයක් උදෙසා දායක වන අතර මා තුලින්ම හොදින් නිරූපණය කිරීමට පෙලඹුණි
මෙම චිත්‍රපටයේ අනෙකුත් සගයකු මෙහි පිටපත කියවු පසු මා හට අඩුපාඩු රහිතව විස්තර කරන ලදී
" මෙම චිත්‍රපටය 2011  දෙසැම්බර් 9  දින තිරගත කල පසු බොලිවුඩ් හුංගම නැමති 
රේඩියෝ නාලිකාවේ තරාන් ආදර්ශ් නැමත්තාද ටයිම්ස් ඔෆ් ඉන්දියා නැමති පුවත් පතේ වාර්තා කරුවකු වු නික්ත් කස්මි නැමති පුවත් පතේ වාර්තා කරුවකු තම තක්සේරුවට අනුව 
තරු පහෙන් තුනක් මෙම චිත්‍රපටය උදෙසා ලබා දෙන බවය
ආදර්ශ් පවසන ආකාරයට "ලේඩීස් වෝස් රිකි බාල් චිත්‍රපටය ශිෂ්ඨ ගමනක් ගමන් කරයි
මෙය කාලයට අනුකූල වන අතර 
මෙම චිත්‍රපටය සුදුසුකම් ලබනවා තරු තක්සේරුව උදෙසාත්
මෙහි කැපී පෙනෙන තාරකාවන් වනුයේ රන්වීර් හා අනුශ්කා වේ
මන්ද ඔවුන් ප්‍රේක්‍ෂකයාගේ දැඩිව සිත් දිනා ගන්නා බැවිනි"
නික්ත් පවසන ආකාරයට මෙය හාසය දනවන චිත්‍රපටයක් නොවන අතර, උසස්කමක් නැති නොපියන අතර ප්‍රධාන නලුවන් යුගලය කැපී පෙනෙයි
මන්ද ඒ සදහා අගනා චරිත නිරූපණයන්ගේ
අනුග්‍රහය දක්වන බැවිනි
මෙහිදි කාන්තා නියෝජනයන් යෝග්‍ය ලෙස සිදුකරන අතර රන්වීර්ද හොදින් තම චරිතය නිරූපණය කරයි
මෙහිදී සනී, දේවීන්, ඉන්බාල්, රිකි වැනි එකිනෙක වෙනස් චරිත
නිරූපණය කරති
වාණිජ මට්ටමින් ලේඩීස් වෝස් රිකි බායි චිත්‍රපටය මිශ්‍ර ප්‍රථිපල ලැබු අතර පළමු දිනයේදි අඩු ආදායම් වාර්තා වු අතර පසුව වාර්තා ගත ලෙස ඉහළ යන ලදි
මෙම චිත්‍රපටය ආරම්භයේදී කෝර් 4.75  ඉපයිමට සමත් විය
ලේඩීස් වෝස් රිකි බාල් චිත්‍රපටයේ පසු නිශ්පාදන කටයුතු සිදු කරගෙන යන අතර තුර සිං ඔහුගේ තෙවන චිත්‍රපටය වන ලූතෙරා චිත්‍රපටයේ වැඩ භාරගැනිම සිදු කරන ලදි
මෙම චිත්‍රපටය තුලින් 1950 වසරේදි තිබු ආදර කථාවක් නිරූපණය කරන අතර මෙහි තිර රචනය හා අධ්‍යක්‍ෂණය කරන ලද්දේ වික්‍රමආදිත්‍ය මොට්වානි නැමති පුද්ගලයා විසින් වන අතර සිං සමග කාන්තා චරිතය නිරූපනය කරන ලද්දේ සෝනක්ෂි සිංහාවේ
මෙම චිත්‍රපටය නිශ්පාදනයට පෙළඹුනේ ඕ. හෙන්රි මහතාගේ කෙටිකථාවක් වන ද ද ලාස්ට් ලීෆ් නම් නිශ්පාදනය ඇසුරෙනි
ලූතෙරා චිත්‍රපටයයේ රූගතකිරීම් 2012 අගෝස්තු මස අවසන් වු පසු අතර 2013 ජූලි 3 දින තිරගත වීමට නියමිතය
ඒ අතර තුර ද ටයිම්ස් ඔෆ් ඉන්දියා අවධාරණය කෙරේ, සිං 2009 දී තිරගත වු තෙලිගු චිත්‍රපටයක් වන මගදීර්හි කැපී පෙනෙන චරිතයක් නිරූපණය කරන බවය
පාලන නිශ්පාදකයා වන විකාස් බායි සහ අධ්‍යක්‍ෂක අභිනම් කාශ්‍යප පවසන පරිදි එය 17 වන සියවසෙන් පසු තිරගත වන ඓතිහාසික ආදර අන්දරයක් වන බවය
මෙම චිත්‍රපටය උදෙසා ඇස්තමේන්තු කල අයවැය කෝර් 50 වේ
සිං හට තවත් අවස්ථාවක් ලැබුනේ සංජය ලීලා බන්සාලි මහතා විසින් නිශ්පාදනය කරන ලද රාම් ලීලා චිත්‍රපටය වන අතර සිං සමග දීපිකා පදුකෝන් රංගනයෙන් දායක වේ
බංසාලි විසින් සිං ගේ "බෑන්ඩ් බාජා බාරත්"  රංගනය පිළිබදව පුදුමයට පත් වු අතර ඔහු  සිංව තම චිත්‍රපටය උදෙසා සම්බන්ධ කර ගැනීමට තීරණය කරන ලදි
එහි රූපගත කිරීම් 2012 ජුලි මස ආරම්භ කර ලදි
අධ්‍යක්‍ෂක ශාඩ් අලී මහතා දිල් කිල් නැමති චිත්‍රපටයට සිංව තෝරාගත් අතර මෙය ප්‍රේමවෘත්තාන්තයක් වන අතර අලී මහතා පවසන පරිදි "මෙම චිත්‍රපටය හදවත වශි කරන ප්‍රධාන පුරුෂ චරිතය සිං නිරූපණය කරන අතර අප සියලු දෙනාගේ අවධානය දිනා ගනියි"
රංගනයෙන් දායක වු චිත්‍රපට ලැයිස්තුව

සම්මාන හා නාම යෝජනා

යොමුව 
ඉංග්‍රීසි ලිපිය

1985 උපත්
ඉන්දියානු නළුවෝ
හින්දි චිත්‍රපට නළුවෝ
ඉන්දියානු විශ්වවිද්‍යාල උපාධිය
මුම්බායිහි වැසියෝ
එක්ස් ජාලය වනාහි හිමිකාර මෘදුකාංග වැඩසටහනක් වන අතරම එය ව්‍යාප්ත පරිගණකීකරණය සඳහා නිමැවුනු මුල් කෙටුම්පතක්(Protocol) වේ
මෙම වැඩසටහන මගින් ජාලකරණ පරිපාලකයින් හට පරිගණකීකරණ කළඹක් සකසා ගැනීමට අවශ්‍ය පරිසරය සකසා දෙයි
පෙර අවස්ථා වලදී භාවිතා නොවූ පරිගණකීකරණ බලශක්තිය ගණනය සඳහා යොදා ගන්නා අතරම ගණනයන්, "මැන්ඩෙල්බ්‍රොට්(Mandelbrot set)" නම් කුඩා කොටස් වලට වෙන් කොට ගැනීම ඉහත සඳහන් පරිගණකීකරණ කළ‍ඹට අදාල මූලික කර්තව්‍යයයි
එක්ස් ජාල කළඹ මැක් ඕඑස් එක්ස් 10.4 සිට මැක් ඕඑස් එක්ස් 10.7 දක්වා සියලු පරිගණක වල පූර්ව ස්ථාපනයකට ලක් කොට ඇත
නමුදු මැක් ඕඑස් එක්ස් 10.8 විකාශනය තුළ එක්ස් ජාල කළඹ ස්ථාපනය කොට නොමැත
එක්ස් ජාල පාලකය නැතහොත් කාර්යය සංවිධායකය මැක් ඕඑස් සර්වරය සමග අන්තර්ගත කොට ඇති අතර අවශ්‍යය නම් ඇපල් වෙබ් අවකාශයෙන් නොමිලේ භාගත කොට ගත හැක
ඇපල් සමාගම මගින් එක්ස් ජාල පාලක‍යේ විධාන පුවරුවේ යාන්ත්‍රණය සීමා කොට ඇති අතර නියැලුම් වැඩසටහන් මුහුණතක් මගින් වඩා නවීන, පහසු මෙවලම් එම වැඩසටහන සමඟ බද්ධ කොට ඇත
මෙම වැඩසටහන ඊට අනන්‍ය වූ මුල් කෙටුම්පතක්, පරිපාටික සටහනක් මත සේවයෙහි යොදවා අනෙකුත් ශීර්ෂයන් සමඟ සන්නිවේදන කටයුතු සිදු කරනු ලබයි
මෙම සන්නිවේදන මුල් කෙටුම්පත, කැබලි විතන්‍ය හුවමාරැ මුල් කෙටුම්පත් BEEP (Blocks Extensible Exchange Protocol) පහසුකම හා බැ‍ඳේ
එක්ස් ජාල පහසුකම සක්‍රීය කොට ඇති පරිගණක සියල්ල ස්වයංක්‍රීයව සකස් කිරීමේ කටයුත්ත සඳහා වෙන් කොට ඇති පරිගණක ගොන්නට ඇතුලත් වේ
ආරම්භක පරිගණකය සම්පූර්ණ උපදෙස් මාළාව සකස් කිරීම සඳහා එක්ස් ජාල පාලක‍ය වෙත යොමු කරනු ලබයි
ඉන් පසුව පාලක‍ය මඟින් මෙම සම්පූර්ණ උපදෙස් මාළාව කුඩා කාර්යයන් වලට භේදනය කිරීම සිදු කරයි
එක්ස් ජාල පද්ධතියේ නිර්මාණ සැලැස්ම නිම වී ඇත්තේ එක්ස් ජාල පහසුකම සක්‍රීය කොට ඇති පරිගණක කරා දිව යන කුඩා කාර්යයන් රැගත් පැකට්ටු වලිනි
මෙම පරිගණක නැතහොත් ශීර්ෂ තමාට අදාල උපදෙස් ක්‍රියාත්මක කොට අවසාන ප්‍රතිඵලය පද්ධතිය වෙත මුදා හරී
සකස් කොට අවසාන වූ කුඩා කාර්යයන් සියල්ල එක්ස් ජාල පාලක‍ය මගින් ආකලනය කොට සමස්ථ සකස් කරන ලද සම්පූර්ණ උපදෙස් මාළාව ආරම්භක පරිගණකය වෙත ප්‍රතිදානය කරනු ලබයි
ඇපල් සමාගම මගින් එක්ස් ජාල පද්ධතියේ ආදර්ශනයක් සිල්ලා වැඩසටහන සමඟ බෙදා හරින ලදී
සිල්ලා වැඩසටහන නෙක්ස්ට්හි ඕපන් ස්ටෙප් මෙහෙයුම් පද්ධති නියැලුම් වැඩසටහන් මුහුණත සමග බෙදා හැරින
මැක් ඕඑස් එක්ස්-එක්ස් ජාල පද්ධතියේ සේවා දායක විකාශනය, විධාන පුවරුවේ යාන්ත්‍රණය පමණක් ඇතුලත්ව නිෂ්පාදනය වූ අතරම මැක් ඕඑස් එක්ස් සර්වර්-එක්ස් ජාල විකාශනය ග්‍රාපිකරූපී පාලන පද්ධතියක් සමග නිපදවීමට ඇපල් සමාග‍ම තීර‍ණය කරන ලදී
ඉතිහාසය

එක්ස් ජාල පද්ධතියේ සංකල්පය සිල්ලා වැඩසටහන සමග අනුරේඛණය කළ හැක
සිල්ලා වැඩසටහන ලොව ප්‍රථම   ව්‍යාප්ත පරිගණකීකරණ මෘදුකාංගය වන අතරම එය අවසාන පරිශීලක මෙහෙයුම් පද්ධතියක් සමඟ නිකුත් විය
මෙය සතුව අලස කඩතිර ආරක්ෂණ  මෝස්තර රටාවක් පැමිණි අතර එය Seti@Home සහ Distributed
net යන ව්‍යාපෘති වල භාවිතයට ගැනින
සිල්ලා වැඩසටහන 1991 දී   ComputerWorld Smithsonian Award(විද්‍යා අංශය) ජයග්‍රහණය කළේ එය සතු වූ හොඳ සැලසුම නිසාවෙනි
ඇපල් සමාගම විසින් 1997 දී සිල්ලා අත්පත් කර ගත්තේ ඉතිරිව තිබූ නෙක්ස්ට් සමාගමද සමගිනි
එක්ස් ජාලයේ පළමු බීටා සංස්කරණය 2004 වර්ෂයේ ජනවාරි මසදී නිකුත් විය
සමාගම් කිහිපයක් එක්ස් ජාල පද්ධතිය, අන්තර්ජාතික පරිගණක ජාල මත ක්‍රියාත්මක කොට තිබේ
එක් උදාහරණයක් ලෙස ඇපල් පර්යේෂණ ආයතනයේ විවෘත මැක් ජාලය ලොව වටා සිටින විද්‍යාඥයින් හට තම පර්යේෂණ කටයුතු සඳහා අවශ්‍ය විශාල සැකසුම් ජවය ලබා දීමට පහසුකම් සපයා ඇත
තවත් උදාහරණයක් ලෙස අභාවයට ගිය එක්ස් ජාල ස්ටැන්ෆර්ඩ්(Xgrid@Stanford) ව්‍යාපෘතිය හැඳින්විය හැක
එම ව්‍යාපෘතිය ස්ටැන්ෆර්ඩ් සරසවි‍යේ සහ ලොව වටා ජෛව රසායන ගවේෂණයන් සඳහා යොදා ගැනින
එක්ස් ජාල පෙර නිකුතුවේ වර්ධක විකාශනය පිළිබඳ මැක් වර්ල්ඩ් සඟරාව මෙසේ ප්‍රකාශ කොට තිබිණ
"යුනික්ස් ලක්ෂණ ඔස්සේ ටයිගර් ගැන දත යුතු කරුණු 10 - එක්ස් ජාල පද්ධතිය සංකීර්ණ සජීවිකරණයන්ට හා විශාල පර්යේෂක දත්ත හසුරුවාලීමට යෝග්‍ය වේ
" 2004 වර්ෂයේ එක්ස් ජාල පද්ධතිය වෙළදපොළට නිකුත් කිරීමෙන් අනතුරුව ඉන්ෆෝ වර්ල්ඩ් සඟරාව ප්‍රකාශ කොට සිටියේ "එක්ස් ජාලය අනාගත තාක්ෂණයේ පියවරක් බවයි." ඉන්ෆෝ වර්ල්ඩ් ප්‍රකා‍ශක එප්රේම් ෂාවර්ට්ස් අනාවැකි පල කළේ එක්ස් ජාලය ඇපල් සමාගමේ ව්‍යාපාර පරිගණක වෙළදපොලට විවෘත අඩිතාලමක් වනු ඇති බවයි.   

ඇපල් සමාගම මැක් ඕඑස් එක්ස් 10.8(කඳුකර සිංහයා) හඳුන්වා දීමත් සමගම එක්ස් ජාලය අත්හිටුවනලද මෘදුකාංග පද්ධතියක් බවට පත් වූයේ ඒ හා සබැඳි බහු මාධ්‍ය නිෂ්පාදක වැඩසටහනටද තිත තබමිනි
මුල් කෙටුම්පත

එක්ස් ජාල මුල් කෙටුම්පත කැබලි විතන්‍ය හුවමාරැ මුල් කෙටුම්පත යොදා ගනිමින් අනෙකුත් ශීර්ෂයන් සමඟ සන්නිවේදන කටයුතු සිදු කරනු ලබයි
පද්ධති යටිතල පහසුකම් තුන් ආකාරයක පරිගණක මුහුණත් සමඟ ඉදි වී ඇති අතර ඒවා මුල් කෙටුම්පත ඔස්සේ සන්නිවේදනය සිදු කරනු ලබයි
එක් පරිගණකයක් සේවා ග්‍රාහකයා ලෙස කටයුතු කරනු ලබන අතර එය ගණනයන්  සන්නිවේදනය සිදු කරනු ලබයි
අනෙක් පරිගණකය පාලකයා ලෙස කටයුතු කරන අතරම එය ගණනය ආරම්භ කිරීම හා වෙන් කොට තැබීම සිදු කරයි
අවසාන වශයෙන් නියෝජිත පරිගණකයන් ඔවුනට හිමි නියමිත ක්‍රියාවලි ඛණ්ඩය සකස් කිරීම සිදු කරයි
එකම පරිගණකය හට එකම විටකදී සේවා ග්‍රාහකයා, පාලකයා, හා නියෝජිත පරිගණකයක් ලෙසටද හැසිරීමේ අවකාශ පවතී
එක්ස් ජාල මුල් කෙටුම්පත පද්ධති යටිතල පහසුකම් සපයා දෙන අතර ගණනයන් සැකසීමේ කර්තව්‍යයන් කෙරෙහි සහභාගී නොවේ
එක්ස් ජාලය ඉලක්ක ‍කොට ඇත්තේ කාලය වැඩිපුර භාවිතා කරන, පහසුවෙන් කුඩා කොටස් වලට වෙන් කළ හැකි ගණනය කිරීම් සඳහායි
විටකදී මෙම කාර්යය "දුෂ්කර සමාන්තර කාර්යයක්" ලෙසට හැඳින්වේ
මොන්ටි කාලෝ ගණනයන්, ත්‍රිමාණ සජීවීකරණයන් හා මැන්ඩෙල්බ්‍රොට් සිතියම් මෙයට අයත් වේ
එක්ස් ජාල මුල් කෙටුම්පත තුළදී පණිවිඩ වර්ග තුනක් එකම කළඹක් තුළ පිහිටි පරිගණක හරහා හුවමාරු කළ හැක
එම පණිවිඩ වර්ග තුන මෙසේයි
1.ආයාචනා 
2.නිවේදන 
3.ප්‍රතිචාර 

ප්‍රතිග්‍රාහකයා කරනු ලබන ආයාචනා සඳහා පද්ධතිය මගින් ප්‍රතිචාර දැක්විය යුතුයි
නිවේදනයන් ප්‍රතිචාර අපේක්ෂා නොකරයි
පණිවිඩ වර්ග සියල්ල, නාමිකව, වර්ගය අනුව, සහ අන්තර්ගතය විශ්ලේෂණය කිරීමෙන් හඳුනාගත හැක